text:
BOMOI YA KOKAMWA
YA YEZU KRISTO
Kinshasa Lingala
BOMOI YA KOKAMWA YA YEZU
Yezu Kristo azali te bobele moto monene ya kala, oyo azalaki na bomoi mpe akufaki kala. Maloba ya Nzambe eyebisi Ye azali Nzambe Mosali na biloko nyonso. Ye afandaki na miso na mokili likola moto mpo ye akoka kopesa makila ya bomoi na Ye mpo na kobikisa bato ya masumu, alongola bango na bokonzi na masumu mpe Satana mpe liwa. Ye azali na bomoi lelo mpe apesaka bomoi na seko epai na batu nyonso bayii na Ye. Koyamba to Koboya Yezu Kristo ezali likambo na bomoi to liwa. "Moto oyo asangani na Mwana ya Nzambe te, azali na bomoi te" (1 Yoane 5:12). "Bato bakoki kobika bobele epai na ye, mpamba te awa na mokili mobimba Nzambe apesa na bato nkombo ya moto mosusu te mpo tobika na yango" (Misala 4:12). Malamu ete oyebana na Nzambe ntango ozali koyekola Bomoi ya Kokamwa ya Yezu Kristo. "Bomoi ya seko ezali boye: koyeba yo, Nzambe ya solo, kaka moko, mpe koyeba Yezu Kristo oyo otindaki" (Yoane 17:3). Osili kozwa Yezu kati na motema na yo? Soki te, sala yango lelo.
Text reprinted from the New Testament in Kinshasa Lingala, 1977 Edition, by permission of the United Bible Societies Africa Regional Centre, Nairobi, Kenya.
YEZU AZALAKA LIBOSO YE ABOTAMI 1
Na ebandeli ya biloko nyonso, Liloba ezalaki. Liloba ezalaki na Nzambe. Liloba ezalaki Nzambe. Solo, ye azalaki na Nzambe na ebandeli. Nzambe asalaki biloko nyonso na ye, eloko moko te ezangi kosalama na ye. Liloba akomi moto, mpe azalaki na kati na biso. Ye atondaki na bolamu ya Nzambe mpe na makambo ya solo. —Yoane 1:1-3, 14a
Na ntango ya kala Nzambe alobelaki bankoko na biso mbala na mbala mpe ndenge na ndenge na lisalisi ya basakoli na ye. Kasi na mikolo oyo ya nsuka, Mwana na ye nde moto ayaki kolobela biso makambo euti na Tata na ye. Nzambe asalaki mokili mobimba na ye mpe aponaki ye mpo azala Nkolo ya biloko nyonso. —Baebreo 1:1, 2
Yezu alobi na bango: "Nazali koloba na bino, ya solo: liboso ete Abrahami abotama, `Ngai Nazali.'" —Yoane 8:58
Kasi mpo na Mwana na ye, Nzambe alobaki: "E Nzambe, Kiti na yo ya Bokonzi ekotikala seko." Nzambe alobaki lisusu: "Mokonzi, na ebandeli yo moto osalaki mokili oyo mpe osalaki Likolo na maboko na yo moko." —Baebreo 1:8a, 10
BANGANGA NZAMBE BASAKOLAKI YA LIBOSO 2
MAKAMBO YA BOMOI YA YEZU
"Bongo Nkolo ye moko akopesa bino elembo: Tala, mwana mwasi akobota mwana mobali mpe akobianga nkombo na ye, Imanuele." —Yisaya 7:14
"Mpe yo, Beteleme Efelata, ojali moke kati na mabota na Yuda; uta na yo moko akobima mpo na ngai oyo akojala mokolo- na-mokili kati na Yisalaele; ebandeli na ye ejalaki kalakala, longwa na mikolo na liboso." —Mika 5:2
"Jambi mwana abotameli biso, mwana mobali apesameli biso; bokonji ekojala likolo na libeka na ye, nkombo na ye akobiangama ete, Mosungi na kokamwa, Njambe na nguya, Tata na seko, Nkolo na kimia. Kofukuluka na bokonji na ye mpe na kimia, ikosuka te." —Yisaya 9:6, 7a
Atiolamaki mpe aboyamaki na bato, moto na mawa mpe oyo amesanaki na mpasi; Solo akumbi mpasi na biso mpe amemi mawa na biso; nde totangi ete apesameli etumbu ete abetami na Njambe mpe anyokelami. Kasi ajokisami mpo na masumu na biso, atutami mpo na mabe na biso. —Yisaya 53:3a, 4, 5a
YEZU ATIKAKI LORA MPO AKOMA MOTO 3
Yezu Kristo,...Ye azali ndenge moko na Nzambe, akokani mpenza na ye. Nzokande atalaki yango lokola eloko ya kowela te. Kasi atikaki lokumu na ye, andimaki kozala ndenge moko na moumbu. Akomaki lokola bato nyonso, mpe amonanaki na nzoto ya bomoto. Amikitisaki mpenza, mpe atosaki tee na liwa, ata liwa ya ekuruze. —Filipi 2:5b-8
Nzambe asalaki Adami ya liboso na mabele, azalaki moto ya nse, kasi Kristo, Adami ya mibale, autaki na Likolo. —1 Korinto 15:47
Ntango Kristo alingaki koya awa na nse, alobelaki Nzambe: "Yo olingaka te mabonza ya makila to makabo ya mbuma, kasi obongisaki nzoto na ngai lokola makabo." —Baebreo 10:5b
Mpo bana wana bazali bato, bongo ndenge moko mpe Yezu akomaki moto lokola bango. Asalaki bongo mpo ete na lisalisi ya liwa na ye asilisa nguya ya Satana oyo azali na bokonzi ya liwa, mpe alongola baoyo bazali lokola baumbu awa na nse mpe bazali kobanga liwa. —Baebreo 2:14, 15
NTINA OYO YEZU AKANAKI KOKOYA NA MOKILI 4
"Mpo Mwana ya Moto ayaki te mpo bato basalela ye, kasi ayaki kosalela bango mpe kopesa bomoi na ye mpo na kobikisa bato ebele." —Marko 10:45
"Mpo Mwana ya Moto ayei koluka mpe kobikisa bato oyo babungaki." —Luka 19:10
Nzambe atindaki Mwana na ye awa na mokili mpo akatela bato etumbu te, kasi mpo abikisa bango. —Yoane 3:17
Yesu azongisi: "...Ngai nabotamaki mpe nayaki awa na mokili na ntina ete nasakola makambo ya solo. Bato nyonso oyo bandimaka makambo ya solo, bakoyoka maloba na ngai." —Yoane 18:37b
Yezu Kristo ayaki awa na nse mpo na kobikisa bato ya masumu. —1 Timoteo 1:15b
Kasi ntango mokolo oyo Nzambe atiaki ekokaki, atindaki Mwana na ye: abotamaki na mwasi, mpe azalaki kotosa Mibeko ya Bayuda. Nzambe atindaki ye mpo na baoyo bazalaki baumbu ya mibeko, mpo afutela bango nyongo, mpe bongo tokoka kokoma bana na ye. —Galatia 4:4, 5
NA NGUYA YA NZAMBE MARIA AZWAKI ZEMI YA YESU 5
Nzambe atindi anzelu Gabriele na mboka moko ya Galilea, nkombo na yango Nazareti, epai ya mwana mwasi moko oyo ayebi naino nzoto ya mobali te, nkombo na ye Maria. Moto moko, nkombo na ye Yozefi, alingaki kobala ye. Yozefi azalaki moto ya libota ya Davidi. Bongo anzelu alobi na ye: "Maria, tika kobanga! Ozwi bolamu ya Nzambe. Okozwa zemi, okobota mwana mobali; okopesa ye nkombo Yezu. Akozala moto monene mpe bakobenga ye Mwana ya Nzambe ya Likolo....Bokonzi na ye ekozala na nsuka te." Maria azongiseli anzelu: "Ngai nayebi naino nzoto ya mobali te, ndenge nini makambo wana ekoki kosalama?" Anzelu alobi na ye: "Molimo Mosanto akoyela yo, mpe nguya ya Nzambe ya Likolo ekozipa yo. Bongo mwana wana akozala mosanto mpe bakobenga ye Mwana ya Nzambe." —Luka 1:26b, 27, 30-35
"Yozefi, mwana ya Davidi, kobanga te mpo na kobala Maria, mpamba te azwi zemi na nguya ya Molimo Mosanto." —Matayo 1:20b
KOBOTAMA YA YEZU
...Mokonzi monene ya Roma Oguste apesaki mobeko ete bakoma bankombo ya bato nyonso ya mokili na ye....Bongo bato nyonso bakei kokomisa bankombo, moto na moto na mboka na ye. Yozefi mpe alongwe... akei na Betelemi....Akendeki kokomisa nkombo elongo na Maria, mwana mwasi oyo ye alingaki kobala. Maria azalaki na zemi....Aboti mwana mobali, mwana na ye ya liboso; alingi ye na bilamba mpe alalisi ye na kesi oyo batiaka bilei ya banyama, mpamba te esika ezalaki te mpo na bango na ndako ya bapaya. Na mokili wana babokoli ya bameme bazalaki kuna mpe bazalaki kolala na esobe mpo na kokengela bameme na bango. Anzelu moko ya Mokonzi abimeli bango mpe Mwinda ya Mokonzi engengeli bango. Bayokaki nsomo mingi. Kasi anzelu alobi na bango: "Bobanga te, nayeli bino Nsango Malamu oyo ekosepelisa ekolo mobimba ya Israele: na butu ya lelo baboteli bino Mobikisi na mboka ya Davidi. Ye azali Kristo mpe Mokonzi.... Bokomona mwana moke balingi ye na bilamba, mpe alali na kesi oyo batiaka bilei ya banyama." —Luka 2:1-12
BOMWANA YA YEZU 7
Ntango mwana akokisi mikolo mwambe, bakati ye mpe bapesi ye nkombo Yezu; oyo ezali nkombo anzelu ayebisaki Maria liboso azwa zemi. —Luka 2:21
Moto moko azalaki na Yeruzalemi, nkombo na ye Simeoni. Ye moto malamu, azalaki kotosa Nzambe mpe kozela mokolo Nzambe akolongola Israele mawa. Molimo Mosanto azalaki na ye, mpe ayebisaki ye ete akokufa te liboso amona Mesia oyo Nzambe akotinda. Molimo Mosanto amemi Simeoni na Ndako ya Nzambe. Ntango baboti ya Yezu bakei na mwana mpo na kokokisa makambo Mibeko etindaka, Simeoni akamati ye na maboko, atondi Nzambe mpe alobi: "Mokonzi, sikoyo okokisi makambo oyo olakaki, bongo okoki kotika ngai mosali na yo nakufa na esengo. Mpamba te namoni Mobikisi na miso na ngai moko, oyo otindi mpo na bato nyonso ya mokili. Ye azali mwinda oyo akomonisa yo na bikolo nyonso, mpe akopesa lokumu na bato na yo ya Israele." Tata na mama ya Yezu bakamwaki mingi awa bayoki makambo Simeoni alobaki mpo na mwana. —Luka 2:25-33
BAKUMISI YEZU 8
Yezu abotami na mboka Betelemi, na mokili ya Yudea, na ntango Erode azalaki mokonzi ya Yeruzalemi. Kaka na mikolo wana banganga oyo batalaka minzoto balongwe na Este mpe bakomi na Yeruzalemi. Batuni bato: "Wapi mwana oyo abotami mpe oyo azali mokonzi ya Bayuda? Tomonaki monzoto na ye na Este, mpe toyei kokumisa ye."
Ntango mokonzi Erode ayoki boye, azalaki motema likolo, ye na bato nyonso ya Yeruzalemi. Abengi bakonzi ya banganga- Nzambe mpe balakisi ya Mibeko ya Bayuda. Bongo atuni bango epai wapi Mesia asengeli kobotama. Bango bazongiseli ye: "Na Betelemi, mboka ya Yudea. Mpo mosakoli akomaki boye."
Awa bayoki maloba ya mokonzi bakei. Bongo bamoni monzoto oyo bamonaki liboso na Este. Yango ezalaki kokende liboso na bango, kasi ntango ekomi na likolo ya ndako oyo mwana azalaki, etelemi. Bayoki esengo mingi ntango bamonaki monzoto wana. Bakoti na ndako mpe bamoni mwana, na mama na ye Maria. Bafukami mpe bakumisi mwana. —Matayo 2:1-5, 9-11a
SATANA AYINAKI YEZU LIBOSO YEZU ABUTAMI 9
Mpe elembo mosusu emonanaki na Likolo: Nyama moko monene ya nsomo lokola nyoka mpe ya motane [Satana]! Yango ezalaki na mitu nsambo, maseke zomi mpe motu moko moko ezalaki na ekoti ya bokonzi likolo na yango. Mokila na ye ezalaki kolongola eteni ya misato ya minzoto ya Likolo, mpe kobwaka yango na mokili. Nyama wana ya nsomo azali lokola nyoka etelemi liboso ya mwasi oyo alingaki kobota, mpo alia mwana na ye ntango akobotama. Mpe mwasi yango aboti mwana mobali oyo akotambwisa bikolo nyonso, lokola mobokoli ya bameme atambwisaka bameme na ye, kasi nzete na ye nde ezali ya ebende. —Koyebisa Sekele 12:3-5a
Anzelu ya Nzambe abimeli Yozefi na ndoto, mpe alobi na ye: "Telema, kamata mwana na mama na ye; kima na Ezipte. Fanda kuna tee ntango nakoloba na yo ete zonga, mpo Erode azali koluka mwana mpo aboma ye." Afandaki kuna tee mokolo Erode akufaki. —Matayo 2:13b, 15a
ELENGE YA YEZU 10
Mwana akolaki mpe azwaki nguya. Atondaki na mayele mpe Nzambe abenisaki ye. Mbula na mbula baboti ya Yezu bazalaki kokende na Yeruzalemi mpo na feti ya Paki. Ntango Yezu akokisi mbula zomi na mibale.... Bakamati nzela mpo na kozonga. Kasi Yezu atikalaki na Yeruzalemi....Bakanisaki ete mwana azali epai ya bato mosusu. Basali mokolo mobimba na nzela, bongo babandi koluka ye epai ya bandeko mpe ya baninga na bango. Kasi bazwaki ye te, yango wana bazongaki na Yeruzalemi mpo na koluka ye. Na nsima ya mikolo misato bakuti ye na Ndako ya Nzambe, afandi na kati ya balakisi ya Mibeko; azalaki koyoka bango mpe kotuna bango mituna. Bato nyonso oyo bayokaki ye bakamwaki mingi mpo na mayele na ye mpe na ndenge azalaki kozongisa....Ye azongiseli bango: "Mpo na nini bozalaki koluka ngai? Boyebaki te ete nasengeli kozala na Ndako ya Tata na ngai?" Yezu azalaki kokoma mayele mingi mpe kokola. Bongo azalaki kosepelisa Nzambe na bato. —Luka 2:40-49, 52
YEZU ABIMI NA MISO YA BATO 11
Nzambe atindaki moto moko, nkombo na ye Yoane. Yoane azongiseli bango: "Ngai nazali `Mongongo ya moto oyo azali kobelela na kati ya esobe: Bobongisa nzela mpo na Mokonzi!'" Wana maloba Mosakoli Ezaya alobaki.
Nsima ya mokolo wana, Yoane amoni Yezu azali koya epai na ye. Yoane alobi: "Tala Mwana Meme ya Nzambe oyo akolongola masumu ya bato." Yoane alobi lisusu: "Namonaki Molimo auti na likolo lokola pizio, mpe ayei kofanda na motu na ye. Ngai nayebaki ye te, kasi Nzambe oyo atindaki ngai mpo nabatisa bato na mai, alobaki na ngai: Okomona Molimo akouta na likolo mpe akofanda na moto moko; ezali nde ye wana akobatisa bato na Molimo Mosanto. Namonaki yango, mpe nazali koyebisa bino ete azali Mwana ya Nzambe." —Yoane 1:6, 23, 29, 32-34
Ntango Yezu azwi batisimo, abimi na mai. Kaka na ntango wana Likolo efungwani; amoni Molimo ya Nzambe akiti lokola pizio mpe ayei kofanda likolo na ye. —Matayo 3:16
YEZU ALONGI KOMEKAMA 12
Zabolo apusani penepene na ye mpe alobi: "Soki ozali Mwana ya Nzambe, loba na mabanga oyo ebongwana mampa." Kasi Yezu azongisi: "Ekomama na Mikanda: `Bomoi ya moto ezali kaka mpo na mampa te; kasi ezali mpo na maloba nyonso oyo ebimaka na monoko ya Nzambe.'" Bongo zabolo...atii ye likolo ya Ndako ya Nzambe, mpe alobi na ye: "Soki ozali Mwana ya Nzambe, omibwaka na nse. Mpamba te ekomama na Mikanda: `Nzambe akotinda baanzelu na ye mpo na yo, mpe bakoyamba yo na maboko na bango, mpo otuta lokolo na yo na libanga te.'" Kasi Yezu azongiseli ye: "Ekomama lisusu na Mikanda: `Komeka Mokonzi Nzambe na yo te.'" Zabolo amemi ye lisusu na likolo ya ngomba moko ya molai mpenza, amonisi ye mikili nyonso ya nse, mpe lokumu ya bakonzi na yango. Alobi na ye: "Nakopesa yo nyonso wana soki ofukameli ngai mpe okumisi ngai." Bongo Yezu alobi na ye: "Satana, longwa! Ekomama na Mikanda: `Sambela Mokonzi na yo Nzambe mpe salela bobele ye.'" —Matayo 4:3-10
YEZU ABENGI BAYEKOLI NA YE 13
Mokolo moko Yezu azalaki koleka penepene na ebale ya Galilea, amoni Simoni na leki na ye Andele. Bazalaki kobwaka monyama na ebale mpo bazalaki baluki ya mbisi. Yezu alobi na bango: "Bolanda ngai, mpe nakokomisa bino baluki ya bato." Na mbala moko, batiki minyama na bango mpe balandi Yezu. Yezu apusani moke mpe amoni Zaki na ndeko na ye Yoane, bana ya Zebedeo. Bazalaki na bwato na bango mpe kobongisa minyama. Yezu abengi bango; bongo batiki tata na bango Zebedeo na kati ya bwato elongo na bato ya mosala mpe balandi Yezu. —Marko 1:16-20
Na ntango azalaki koleka, amoni Levi, mwana ya Alfeo afandi na biro oyo bafutaka mpaku. Yezu alobi na ye: "Landa ngai!" Levi atelemi mpe alandi ye. —Marko 2:14
Yezu akendeki...kosambela Nzambe; mpe asambelaki butu mobimba. Ntongo etani, abengi bayekoli na ye mpe aponi bato zomi na mibale; apesi bango nkombo: bantoma. —Luka 6:12b, 13
YEZU ASAKOLI NSANGO MALAMU 14
Bongo Yezu azongi na Galilea, atondaki na nguya ya Molimo Mosanto. Nsango na ye etamboli bipai nyonso na mokili wana. Azalaki koteya na bandako ya losambo mpe bato nyonso bazalaki kokumisa ye. Yezu akendeki na Nazareti epai ye akolaki; na Mokolo ya Kopema akoti na ndako ya losambo lokola amesana kosala. Atelemi mpo na kotanga Mokanda ya Nzambe. Bongo, bapesi ye mokanda ya mosakoli Ezaya. Afungoli yango mpe azwi esika oyo ekomama boye: "Molimo ya Mokonzi akiteli ngai, aponi ngai Mesia mpo namema Nsango Malamu epai ya bato bakelela. Atindi ngai nasakola na bato ya boloko ete bakobimisa bango; nayebisa bato bakufa miso ete bakomona lisusu; nasilisa mpasi ya bato banyokwami, mpe nasakola nsango ya mbula oyo Mokonzi akomonisa bolamu na ye."...Bato nyonso bazalaki na kati ya ndako ya losambo batali ye nyee. Bongo Yezu abandi kolobela bango: "Makambo oyo esalami lelo ntango nazalaki kotangela bino yango." —Luka 4:14-21
YEZU APETOLI NDAKO YA NZAMBE 15
Awa bakomi na Yeruzalemi, Yezu akoti na Ndako ya Nzambe mpe abandi kobengana bato oyo bazalaki kotekisa mpe kosomba biloko. Abaloli bamesa ya bato bazalaki kosanze mbongo, na bakiti ya baoyo bazalaki kotekisa bapizio. Nsima abandi koteya bango maloba oyo: "Ekomama na Mikanda ete `Ndako na ngai, bakobenga yango ndako ya losambo mpo na bato nyonso.' Ezali boye te? Kasi bokomisi yango ndako miyibi babombanaka!" —Marko 11:15, 17
YEZU ALAKISI LIKAMBO YA MASUMU
Yezu alobi na bango: "Nazali koloba na bino, ya solo: moto nyonso oyo asalaka masumu azali moumbu ya masumu. Soki Mwana akomisi bino bansomi, bokozala bansomi solo. —Yoane 8:34, 36
Kasi oyo ebimaka na monoko eutaka na motema; mpe yango ebebisaka moto. Mpo makanisi ya mabe eutaka na mitema ya bato; mpe yango etindaka bango baboma baninga, basala kindumba na makambo ya nsoni, bayiba, bakosa mpe bafinga bato mosusu. —Matayo 15:18, 19
YEZU AMEMELI BOMOI YA SIKA 16
Yesu azongiseli ye: "Nazali koloba na yo, ya solo: soki moto abotami mbala ya mibale te, akoki kozala moto ya Bokonzi ya Nzambe te. Kokamwa te mpo nalobi na yo: Bosengeli kobotama mbala ya mibale. Mpo Nzambe alingi bato ya mokili mingi mpenza; yango wana apesaki Mwana na ye se moko, mpo ete moto nyonso oyo akondima ye akufa te, kasi azwa bomoi ya seko." —Yoane 3:3, 7, 16
"Bomoi ya seko ezali boye: koyeba yo, Nzambe ya solo kaka moko, mpe koyeba Yezu Kristo oyo otindaki." —Yoane 17:3
"Lokola Tata asekwisaka bato, ndenge moko mpe, Mwana apesaka bomoi na bato oyo alingi. Nazali koloba na bino, ya solo: moto oyo ayokaka maloba na ngai, mpe andimelaka moto oyo atindaki ngai, azali na bomoi ya seko. Bakokatela ye etumbu te, kasi asi' alongwe na liwa mpe azwi bomoi ya seko." —Yoane 5:21, 24
Bongo soki moto azali na lisanga na Kristo, akomi moto ya sika. Makambo na ye ya kala esili; makambo ya sika ekoteli ye. —2 Korinto 5:17
YEZU AMEMELI MAI YA BOMOI 17
Yezu akomaki na mboka moko ya Samaria, nkombo na yango Sikare....Awa Yezu alembi na nzela, afandi pembeni na libulu yango....Mwasi moko ya Samaria ayaki kotoka mai. Yezu alobi na ye: "Pesa ngai mai namela." ...Kasi mwasi ya Samaria wana azongiseli Yezu: "Yango boni? Yo ozali Moyuda! Mpo na nini okosenga mai na ngai mwasi ya Samaria?"...Yezu alobi na ye: "Soki oyebaki likabo oyo Nzambe apesaka na bato, mpe nani oyo azali kosenga yo mai, mbele yo moto olingaki kosenga ngai mai ya komela, bongo nalingaki kopesa yo mai ya bomoi. Moto nyonso akomela mai oyo akoyoka lisusu mposa ya mai; kasi moto akomela mai oyo ngai nakopesa ye, akoyoka lisusu mposa ya mai te." —Yoane 4:5-10, 13b, 14a
Yezu...abandi koloba na mongongo makasi: "Moto oyo azali na mposa ya mai, aya komela epai na ngai. Bakoma na Mikanda ya Nzambe: Moto oyo akondima ngai, mai ya bomoi ekobima na motema na ye lokola ebale." Yezu azalaki koloba bongo mpo na Molimo ya Nzambe oyo bato bakondima ye bakozwa. —Yoane 7:37b-39a
YEZU AZALAKI KOTEYA NA MASAPO 18
"Yango wana, moto nyonso oyo ayoki mateya na ngai, mpe atosi yango, akozala lokola moto ya mayele oyo atongaki ndako na ye likolo ya mabanga. Mbula ebeti; baebale etondi; mopepe makasi eleki, mpe ebeti na ndako wana; kasi ndako ekwei te, mpo batongaki yango likolo ya mabanga. Kasi moto nyonso oyo ayoki mateya na ngai mpe atosi yango te, akozala lokola moto moko ya zoba oyo atongaki ndako na ye likolo ya zelo. Mbula ebeti, baebale etondi, mopepe makasi eleki; mpe ebeti na ndako wana; ndako ekwei. Yango nyonso ebukani." —Matayo 7:24-27
"Bokanisi nini? Soki moto azali na bameme nkama, bongo abungisi meme moko, akosala nini? Akotika bameme ntuku libwa na libwa mosusu na likolo ya ngomba, mpo akende koluka oyo ebungi. Nalobi na bino, ya solo: soki azwi yango akoyoka esengo mingi mpo na meme wana, koleka esengo oyo ye akoki koyoka mpo na bameme ntuku libwa na libwa oyo ebungi te. Ndenge moko mpe Tata na bino ya Likolo alingi te ete mwana moko na kati ya bana oyo abunga." —Matayo 18:12-14
YEZU ATEYI NDENGE NINI KOZWA KOBENISA 19
Ntango Yezu amoni ebele ya bato wana, amati likolo ya ngomba moko...."Esengo na baoyo bayebi ete bakelela na mitema; mpo bazali bato ya Bokonzi ya Likolo! Esengo na baoyo bazali kolela: Nzambe akolongola bango mawa! Esengo na bato ya boboto: bango bakozwa mokili lokola Nzambe alakaki! Esengo na baoyo balukaka kosala bolamu: Nzambe akotondisa bango na bolamu! Esengo na baoyo bayokelaka baninga mawa: Nzambe akoyokela bango mpe mawa! Esengo na baoyo bazali na mitema mpembe: bango bakomona Nzambe! Esengo na baoyo bamemaka boboto na kati ya bato: Nzambe akobenga bango bana na ye! Esengo na baoyo banyokwamaka mpo batosaka Nzambe: bango bazali bato ya Bokonzi ya Likolo! Esengo na bino soki bafingaka bino mpe banyokolaka bino to bakoselaka bino makambo ya ndenge na ndenge mpo bozali bayekoli na ngai." —Matayo 5:1a-11
"Esengo ekoleka mingi na bato oyo bayokaka maloba ya Nzambe mpe batosaka yango!" —Luka 11:28b
YEZU ALAKISI NDENGE YA KOSAMBELA 20
Basengeli kobondela Nzambe mpe kolemba soki moke te. —Luka 18:1b
"Bato mibale bakendeki na Ndako ya Nzambe mpo na kosambela. Moko azalaki Farize, mosusu mofutisi ya mpaku. Farize atelemi mpe asambeli boye na motema: `Ee, Nzambe, natondi yo mpo nazali lokola bato mosusu te. Bango bazali bamiyibi, bato mabe mpe basalaka kindumba. Mpe natondi yo mpo nazali lokola mofutisi ya mpaku oyo te. Na mposo moko namilalisaka nzala mbala mibale mpo na kosambela yo. Mpe na biloko nyonso nazwaka, napesaka yo makabo ya eteni na yango ya zomi.' Mofutisi ya mpaku atelemi mosika mpe amekaki kutu kotala na likolo te, kasi azalaki komona mpasi na motema mpe alobi: `Ee, Nzambe, yokela ngai mawa mpo nazali moto ya masumu!' Yezu alobi lisusu: "Nalobi na bino, moto oyo akomi moto malamu na miso ya Nzambe ntango azongi na ndako na ye, kasi Farize te." —Luka 18:10-14a
YEZU ALAKISI NDENGE KOZALA BAYEKOLI NA YE 21
Yezu abakisi: "Kaka bongo moto moko te na kati na bino akoki kokoma moyekoli na ngai soki aboyi biloko na ye nyonso te." —Luka 14:33
Na nsima Yezu alobi na bayekoli na ye: "Soki moto alingi kolanda ngai, atika kokanisa mpo na nzoto na ye moko; akumba ekuruze na ye mpe alanda ngai. Mpo moto oyo alingi kobikisa bomoi na ye, akobungisa yango; kasi moto oyo akobungisa bomoi na ye mpo na ngai, akozwa yango lisusu. Soko moto azwi mokili mobimba, mpe abungisi bomoi na ye, eloko nini azwi?" —Matayo 16:24-26a
"Mobeko na ngai, yango oyo: bolingana bino na bino lokola ngai nalingaka bino." —Yoane 15:12
"Soki bino bolingani ndenge wana, bato nyonso bakoyeba ete bozali bayekoli na ngai." —Yoane 13:35
"Tata na ngai akozwa lokumu soki boboti mbuma mingi. Na ndenge wana bino bokolakisa ete bozali bayekoli na ngai." —Yoane 15:8
YEZU ALAKISI LIKAMBO NA LIFELO MPE LIKOLO 22
"Soki bobongwani te mpo bokoma lokola bana mike, bokoki kokoma bato ya Bokonzi ya Likolo te." —Matayo 18:3b
"Bokota na monoko ya moke. Mpamba te monoko na nzela oyo ememaka bato na liwa ezali monene. Mpe bato mingi balandaka nzela wana; kasi monoko ya ndako na nzela oyo ememaka bato na bomoi ezali moke, mpe bato mingi balandaka yango te." —Matayo 7:13, 14
"Ekozala bongo na mokolo ya nsuka: baanzelu bakoya kopona bato ya malamu, mpe bakobwaka ya mabe na lifelo, kuna bakolela mpe bakolia mino." —Matayo 13:49, 50
Yezu alobi: "Bozala mitema likolo te. Bondima Nzambe, mpe bondima ngai. Na ndako ya Tata na ngai bisika ezali mingi; nakei kobongisela bino yango. Soki ezalaki bongo te, mbele nalingaki kolobela bino yango te. Nsima, soki nakei kobongisela bino esika, nakoya lisusu kokamata bino, mpo bino mpe bozala na esika oyo ngai nazali." —Yoane 14:1-3
YEZU ALAKISI ETE YE AZALI NANI 23
"Ngai nazali mampa ya bomoi oyo euti na likolo. Soki moto alei mampa yango, ye akozala na bomoi ya seko. Mampa oyo ngai nakopesa na bato, ezali nzoto na ngai, nakopesa yango mpo bato bazwa bomoi." —Yoane 6:51
"Ngai nazali nzela, nazali solo, mpe nazali bomoi. Moto moko te akoki kokende epai ya Tata soki aleki epai na ngai te." —Yoane 14:6b
"Ngai nazali monoko ya lopango. Moto oyo akokota epai na ngai, akobika; akoki kokota mpe kobima, mpe akozwa bilei. Nazali mobokoli malamu ya bame- me. Mobokoli malamu akopesa bomoi na ye mpo na bameme na ye." —Yoane 10:9, 11
"Ngai nazali lokola moi mpo na bato. Moto oyo akolanda ngai, akotambola lisusu na molili te, kasi akomona polele." —Yoane 8:12b
"Ngai nazali mosekwisi mpe napesaka bomoi. Moto oyo akondima ngai akozala na bomoi atako akufa." —Yoane 11:25b
Bango nyonso balobi: "Yo nde Mwana ya Nzambe?" Ye azongiseli bango: "Bosi'bolobi ete. Ezali ngai." —Luka 22:70
YEZU AZALI NA BOKONZI LIKOLO NA MALADI 24
Moto moko azalaki na maladi ya maba ayei epai na ye, afukameli ye, mpe alobi: "Mokonzi, soki olingi, okoki kobikisa ngai." Yezu atandi loboko, asimbi ye, mpe alobi: "Nalingi yango; bika!" Kaka na ntango wana, maladi na ye ya maba esili. —Matayo 8:2, 3
Ye azalaki na molimo moko oyo epesi ye maladi ya nkunki esi'eleki mbula zomi na mwambe. Mokongo na ye engunzama mpe akokaki kotelema malamu te. Awa Yezu amoni ye, abengi ye mpe alobi: "Mama, obiki, maladi na yo esili." Asimbi ye, na mbala moko maladi ya nkunki esili. —Luka 13:11b-13a
Bamemi bato bakufa makolo, na bato bakufa miso, na bato batambolaka te, na bababa, mpe bato ya maladi ya ndenge na ndenge. Batiki bango liboso ya Yezu, bongo abikisi bango. —Matayo 15:30b
Bokilo ya Simoni alalaki na mbeto mpo azalaki na fievre. Ntango Yezu akomi, bayebisi ye likambo wana. Apusani penepene na ye, asimbi ye na loboko mpe atelemisi ye. —Marko 1:30, 31a
YEZU AZALI NA BOKONZI NYONSO NA LIKOLO MPE NA NSE 25
Bongo alobi na bato nyonso bafanda na matiti; na nsima akamati mampa mitano wana na mbisi mibale, atomboli miso likolo, mpe atondi Nzambe. Akatikati mampa wana mpe apesi yango na bayekoli na ye. Bongo bayekoli na ye bakaboli yango na bato. Bato nyonso balei yango mpe batondi. Bayekoli balokoti biteni oyo etikalaki mpe batondisi na yango bitunga zomi na mibale. —Matayo 14:19, 20
Ntango ntongo elingaki kotana, Yezu akei epai na bango mpe azalaki kotambola likolo ya mai. Kasi ntango bango bamoni ye azali kotambola likolo ya mai, bayoki nsomo mpenza; bongo balobi. "Ezali elima!" —Matayo 14:25, 26a
Mopepe moko ya makasi ebandi koleka, bambonge ebeti, bwato ebandi kotonda na mai, mpe elingi kozinda. Yezu atelemi, agangeli mopepe mpe alobi na mai: "Tika makelele! Fanda nyee!" Bongo mopepe esili mpe kimia ezongi mpenza. —Marko 4:37, 39
YEZU AZALI NA BOKONZI NA KOLIMBISA MASUMU 26
Kasi nalingi boyeba ete Mwana ya Moto azali na bokonzi ya kolongola masumu awa na mokili." Bongo alobi na moto akufa makolo: " Telema, kamata mbeto na yo mpe zonga na ndako!" Moto wana atelemi mpe akei na ndako na ye. —Matayo 9:6, 7
Bongo Yezu alobi na mwasi wana: "Nzambe alimbisi yo masumu." —Luka 7:48
Bongo, bandeko, boyeba malamu: tozali koyebisa bino ete Nzambe azali kolimbisa masumu mpo na Yezu. Mibeko ya Moize ekokaki kobikisa bino na masumu te Kasi moto nyonso oyo andimaka, akobika mpo na ye. —Misala 13:38, 39
Tolongwe na boumbu mpo na makila ya Kristo: elingi koloba ete Nzambe alimbisi masumu na biso mpo na Kristo, mpe akabeli biso bomengo ya bolamu na ye. —Efezo 1:7
Nzokande, soki tondimi ete tosalaka masumu, Nzambe azali moto ya bosembo mpe akokisaka bilaka na ye. Ye nde akolimbisa biso masumu mpe akolongola makambo na biso nyonso ya mabe. —1 Yoane 1:9
YEZU AZALI NA BOKONZI KOBENGANA MILIMO MABE 27
Moto moko ya molimo mabe azalaki na kati ya ndako ya losambo mpe abandaki koganga makasi: "Ee! Yezu ya Nazareti, biso na yo likambo nini? Oyei mpo na koboma biso? Nayebi yo malamu; ozali mosanto oyo Nzambe atindi!" Yezu agangeli molimo wana mpe alobi: "Fanda nyee, bima na nzoto ya moto oyo!" Molimo mabe ekweisi moto wana na mabele liboso ya bato nyonso, mpe ebimi na moto wana kasi esali ye ata likambo moko ya mabe te. Bato nyonso bakamwe, mpe balobi bango na bango: "Maloba ya ndenge nini wana? Moto oyo azali kotinda milimo mabe na bokonzi mpe na nguya, bongo yango ezali kobima!" —Luka 4:33-36
Awa mwana akomi penepene na Yezu, molimo mabe yango ekweisi ye na mabele mpe eningisi ye makasi. Kasi Yezu agangeli molimo mabe mpe abikisi mwana, bongo azongisi ye na tata na ye. Bato nyonso bakamwe mpo na nguya monene ya Nzambe. —Luka 9:42, 43a
YEZU AZALI NA BOKONZI LIKOLO NA LIWA 28
Yezu alobi na bango: "Bolongola libanga." Kasi Marta... alobi na ye: "Mokonzi, azali kolumba nsolo, mpamba te asali mikolo minei na libulu." Yezu alobi na ye: "Soki ondimi, okomona lokumu ya Nzambe. Nalobaki boye te?" ...Agangi na mongongo makasi: "Lazare, bima!" Moto oyo akufaki, abimi; makolo na maboko ezalaki ya kokangama.... —Yoane 11:39, 40, 43, 44a
Mokonzi moko ya Bayuda ayei kofukamela ye, mpe alobi: "Mwana na ngai ya mwasi akufi kaka sikoyo. Kasi yaka kotiela ye loboko mpe akobika." Yezu abimisi bato, akoti na ndako, asimbi mwana mwasi wana na loboko, mpe ye atelemi. —Matayo 9:18b, 25
Bakutani na bato bazalaki kokende kokunda ebembe: ezalaki mwana ya mwasi moko akufela mobali; mwasi wana azalaki na mwana mosusu te....Ntango Mokonzi amoni mwasi wana ayokeli ye mawa mingi mpe alobi na ye: "Kolela te!" Bongo apusani mpe asimbi sanduku ya ebembe ....Yezu alobi: "Ndeko mobali, nalobi na yo: Telema!" Moto oyo akufaki afandi. —Luka 7:12b-15a
NDENGE BATO BATALI MOSALA YA YEZU 29
Bongo atuni bayekoli na ye: "Bato balobaka nini mpo na Ngai, Mwana ya Moto?" Bango bazongisi: "Bato mosusu balobaka ete yo ozali Yoane Mobatisi; bamosusu ete Elia; bongo bato mosusu balobaka ete ozali Yeremia, to mosakoli moko ya kala." Kasi Yezu atuni bango: "Bongo bino bolobi ete nazali nani?" Simoni Piere azongisi: "Yo ozali Mesia, Mwana ya Nzambe ya bomoi." —Matayo 16:13b-16
Bato mingi na kati na bango balobi: "Azali na molimo mabe! Azali na liboma! Mpo na nini bozali koyoka ye?" Kasi bato mosusu balobi: "Moto azali na molimo mabe alobaka ndenge wana te. Yango molimo mabe ekoki kobikisa bato bakufa miso?" —Yoane 10:20, 21
Bato mingi na kati ya Bayuda...bandimaki Yezu mpo bamonaki makambo asalaki. Kasi bato mosusu na kati na bango bakendeki koloba na Bafarize makambo oyo Yezu asalaki. Banda mokolo wana, bakonzi ya Bayuda bakataki ete baboma Yezu. —Yoane 11:45, 46, 53
"Bayinaki ngai mpamba". —Yoane 15:25b
YEZU AYEBISI NA LIBOSO ETE AKOKUFA MPE AKOSEKWA 30
Nsima, Yezu abandi koteya bayekoli na ye: "Mwana ya Moto, asengeli koyoka mpasi mingi. Bakoboya ye na bankolo, bakonzi ya banganga-Nzambe na balakisi ya mibeko. Bakoboma ye, kasi nsima ya mikolo misato akosekwa." —Marko 8:31
"Ntango bakotombola ngai, nakobenda bato nyonso epai na ngai." (Na maloba oyo, Yezu alakisaki ndenge nini ye akokufa.) —Yoane 12:32, 33
Yezu alobi na bango: "Boboma Ndako ya Nzambe oyo, mpe nakotonga yango lisusu na mikolo misato." Bayuda bazongiseli ye: "Basalaki mbula ntuku minei na motoba mpo na kotonga ndako oyo, bongo yo okotonga yango na mikolo misato?" Kasi Ndako ya Nzambe oyo Yezu alobaki, ezali nzoto na ye moko. Ntango Yezu asekwaki, nde na ntango wana bayekoli na ye bayei kokanisa ete Yezu alobaki maloba yango. —Yoane 2:19-22a
"Kasi ntango nakosekwa, nakokende liboso na bino na Galilea." —Matayo 26:32
YEZU AKOTI YERUZALEMI MPO AKUFA 31
Nsima ya mokolo moko, bato ebele oyo bayaki mpo na feti ya Paki bayoki ete Yezu akoya na Yeruzalemi. Bakamati mandalala, bongo bakei koyamba ye na nzela, mpe babandi koganga: "Lokumu na Nzambe! Nzambe abenisa moto oyo ayei na nkombo na ye! Nzambe abenisa Mokonzi ya Israele." Yezu amoni mpunda, bongo abuti na likolo na yango, lokola ekomama na Mikanda: "Kobanga te, mboka ya Sioni! Tala Mokonzi na yo ayei, afandi likolo ya mwana ya mpunda." —Yoane 12:12-15
Ata bato ebele bayambi Yezu na lokumu ntango akoti Yeruzalemi, Yezu ayebaki ete bato na ye bakokoboya Ye kozala mokonzi na bango. Yezu aleli mpo ayebaki nini ekosalama na Yeruzalemi mpo alingaki te koyamba Ye moko oyo akoki kopesa bango kimia.
Awa Yezu akomi penepene na mboka Yeruzalemi, ntango amoni yango, aleli mpo na yango mpe alobi: "E, Yeruzalemi, soki yo mpe oyebaki lelo makambo oyo ekoki komemela yo boboto! Kasi okoki koyeba yango te! Mpo mikolo ekoya banguna na yo....Bakotika libanga moko na esika na yango te; mpamba te lelo Nzambe ayei kosalisa yo, kasi yo ondimi te." —Luka 19:41-44
YEZU MWANA MEME YA PAKI 32
Yoane amoni Yezu azali koya epai na ye. Yoane alobi: "Tala Mwana Meme ya Nzambe oyo akolongola masumu ya bato." —Yoane 1:29b
Mokolo ya mampa oyo evimbaka te ekomi, yango ezalaki mokolo basengeli koboma bana meme mpo na kolia na Paki. Bongo Yezu atindi Piere na Yoane mpe alobi: "Bokende kobongisela biso bilei ya Paki mpo tolia yango." Na nsima akamati mampa, mpe awa asilisi kotonda Nzambe akatikati yango, apesi na bayekoli na ye mpe alobi: "Oyo ezali nzoto na ngai, [napesi yango mpo na bino. Bosala boye mpo na kokanisa ngai]." Akamati mpe kopo....Alobi na bango: "Oyo ezali makila na ngai, makila esopani mpo na bato mingi, mpo boyokani ezala na kati ya Nzambe na bato." —Luka 22:7, 8, 19; Marko 14:23, 24
Anyokelami mpe anyatami, nde ata bongo ajipoli monoko na ye te. Lokola mwana na mpate oyo akambami mpo na kobomama. —Yisaya 53:7a
Basili koboma Kristo oyo azali Mwana-meme na biso ya Paki. —1 Korinto 5:7b
BATEKISI YEZU NA MABOKO YA BATO MPE BAKANGI YE 33
Yudasi Iskariote, oyo azalaki moko ya bayekoli zomi na mibale, akei kotekisa Yezu epai ya bakonzi ya banganga-Nzambe. —Marko 14:10
Bongo Yezu akomi na bayekoli na ye na elanga moko babengaka yango Getesemane, mpe alobi na bango: "Bofanda awa, ngai nakei kobondela Nzambe kuna." Amemi Piere mpe bana ya Zebedeo mibale Zaki na Yoane. Abandi komona mawa mpe mpasi na motema. Apusani mwa moke, akwei elongi na nse, mpe abondeli Nzambe boye: "Tata na ngai, soki ekoki, kopo ya mpasi oyo elongwa na ngai! Kasi kosala te ndenge ngai nalingi; bobele lokola yo olingi." —Matayo 26:36, 37, 39
Basoda na mokonzi na bango, mpe bakengeli ya Bayuda bakamati Yezu mpe bakangi ye nsinga. —Yoane 18:12
Bakonzi ya banganga-Nzambe na bato nyonso ya Likita monene ya Bayuda bazalaki koluka bato bakoki kofunda Yezu mpo bakatela ye liwa, kasi bazwaki ata moto moko te. —Marko 14:55
BAKATELI YEZU ETUMBU YA LIWA MPE
34
BABAKI YE NA EKURUZI
Ntongo etani, bakonzi ya banganga-Nzambe nyonso na bankolo ya Bayuda basangani mpe bayokani mpo na kobimisa Yezu....Pilate alobi na bango: "Kasi nasala nini na Yezu oyo babengaka Kristo?" Bazongisi: "Baka ye na ekuruze!" —Matayo 27:1, 22
Ntango babaki ye na ekuruze, ezalaki ngonga ya libwa ya ntongo. Bakomaki ntina ya likambo oyo babomaki ye na mwa libaya boye: "Mokonzi ya Bayuda." Babaki lisusu bamiyibi mibale na baekuruze elongo na Yezu, moko batii ye na loboko ya mobali, mosusu na loboko ya mwasi....Bato bazalaki koleka esika wana bakomi koningisela ye mitu, kofinga mpe koloba na ye: "Ee, yo moto olobaki ete okoboma Ndako ya Nzambe mpe kotonga yango lisusu na mikolo misato! Omibikisa yo moko ko, kita na ekuruze!" Na ndenge moko mpe bakonzi ya banganga- Nzambe...bazalaki koseka Yezu mpe kolobana: "Abikisi bato mosusu, kasi ye moko akoki komibikisa te!" —Marko 15:25-31
BATO BASALI BATEMWE NA LIWA NA YEZU 35
Na midi mokili mobimba ekomaki molili tee na ngonga ya misato ya mpokwa. Yezu agangi lisusu makasi mpenza mpe akati motema....Mabele eningani, mabanga epasuki....Mokonzi ya basoda ya Roma, mpe basoda oyo bazalaki kokengela Yezu elongo na ye, ntango bamoni mabele eningani mpe makambo nyonso oyo ezalaki koleka, bayoki nsomo mingi mpe balobi: "Ya solo, moto oyo azalaki Mwana ya Nzambe!" —Matayo 27:45, 50, 51, 54
Bongo basoda bayei epai ya bato mibale wana babakaki na ekuruze elongo na Yezu, mpe babuki bango makolo. Ntango bakomi epai ya Yezu, bamoni ete asi'akufi; yango wana babukaki ye makolo te. Kasi soda moko atoboli mopanzi ya Yezu na likonga, mpe na mbala moko makila na mai ebimi....Yango esalamaki bongo mpo na kokokisa makambo ekomama na Mikanda: "Bakobuka ye ata mokuwa moko te." Epai mosusu bakoma boye: "Bakotala moto oyo batoboli mopanzi." —Yoane 19:32-37
BAKUNDI YEZU, KASI YE ASEKWI 36
NSIMA YA MIKOLO YA MISATO
Bakonzi ya banganga-Nzambe na Bafarize bakei epai ya Pilate. Balobi na ye: "Mokonzi, tozali kokanisa makambo moto ya lokuta wana alobaki ntango azalaki naino na bomoi. Ye alobaki: `Nakosekwa nsima ya mikolo misato.' Ebongi otinda bakengela simetiele mikolo misato; soki te bayekoli na ye bakoya koyiba ebembe, bongo na nsima bakoloba na bato: `Asekwi'...." Pilate alobi na bango: "Bokamata basoda! Bokende kokengela sime tiele na ndenge ekoki." Bongo bakei kokanga simetiele malamu, batii elembo na libanga esika ya kofungola, mpe batiki basoda mpo na kokengela yango. —Matayo 27:62b-66
Na ntongo mpenza, Maria ya mboka Magdala na ndoi na ye Maria, mama...bayaki kotala simetiele. Anzelu alobi na basi: "Bobanga te, nayebi ete bozali koluka Yezu oyo babakaki na ekuruze. Azali awa te! Asi'asekwi, lokola alobaki." —Matayo 28:1b, 5, 6a
YEZU ALONGI LIWA 37
[Kristo] asekwaki nsima ya mikolo misato, lokola ekomama na Mikanda. —1 Korinto 15:4b
"Nakopesa bomoi na ngai mpe nakozwa yango lisusu. Moto moko te akobotola bomoi na ngai, kasi ngai moko nakopesa yango na bolingo na ngai. Nazali na nguya ya kopesa yango, mpe ya kozwa yango lisusu." —Yoane 10:17b, 18a
Akosilisa kufa libela mpe Nkolo Yawe akokomba mpisoli na bilongi yonso. —Yisaya 25:8a
"Nazali na bomoi. Nakufaki, kasi sikoyo nazali na bomoi ya seko. Nazali mokonzi ya liwa mpe ya mboka ya bato bakufa [lifelo]." —Koyebisa Sekele 1:18
"E liwa, wapi makasi na yo? E liwa, wapi nguya na yo ya kozokisa bato?" Kasi totonda Nzambe oyo azali kolongisa biso mpo na Mokonzi na biso Yezu Kristo! —1 Korinto 15:55, 57
"Bokamwa te, ntango ekoya oyo bato nyonso bakundama na simetiele bakoyoka mongongo na ye, mpe bakobima. Bato oyo basalaki malamu bakosekwa mpo na kozwa bomoi, kasi baoyo basalaki mabe bakosekwa mpo na kozwa etumbu na bango." —Yoane 5:28, 29
YEZU ABIMELI NSIMA NA KOSEKWA NA YE 38
Ntango Yezu asekwi, na mokolo ya yenga na ntongo ntongo, liboso abimeli Maria ya Magdala, oyo ye abenganaki milimo nsambo ya mabe. Nsima na yango, Yezu abimeli bayekoli na ye mibale bazalaki kokende na esobe. Ye amonani na bango lokola moto mosusu. —Marko 16:9, 12
Ezalaki se mokolo wana na mpokwa, nsima ya Mokolo ya Kopema, bayekoli bazalaki esika moko. Bakangaki minoko nyonso ya ndako, mpo bazalaki kobanga Bayuda. Yezu ayei kotelema na kati na bango, mpe alobi: "Boboto ezala na bino!" Awa asilisi koloba boye, alakisi bango maboko na ye na mopanzi na ye. Ntango bayekoli bamoni Mokonzi, mitema na bango etondi na esengo. —Yoane 20:19, 20
Amonanaki na Piere mpe nsima na bantoma na ye zomi na mibale. Amonanaki mpe na bandeko nkama mitano na mbala moko....Lisusu amonanaki na Zaki mpe nsima na yango na bantoma nyonso. —1 Korinto 15:5-7
Kasi Nzambe asekwisi ye na nsima ya mikolo misato mpe apesi ye nguya ya komimonisa lisusu. —Misala 10:40
YEZU ATINDI BAYEKOLI ETE BAKOZALA BATEMWE 39
MPE NZAMBE ATOMBOLI YE NA LIKOLO
Yezu alobi na bango lisusu: "Boboto ezala na bino! Lokola Tata atindaki ngai, ngai mpe nazali kotinda bino." —Yoane 20:21
"Nzambe Tata apesi ngai bokonzi nyonso na likolo mpe na nse. Bongo bokende epai ya bato ya bikolo nyonso mpe bokomisa bango bayekoli na ngai; bobatisa bango na nkombo ya Tata mpe ya Mwana mpe ya Molimo Mosanto. Bolakisa bango batosa mitindo nyonso napesaki bino. Boyeba ete nazali na bino mikolo nyonso tee na nsuka ya mokili." —Matayo 28:18b-20
"Kasi bokozwa nguya ntango Molimo Mosanto akokitela bino, bongo bokozala batemwe na ngai na Yeruzalemi, na mokili ya Yudea mpe ya Samaria mobimba, tee bipai nyonso ya mokili mobimba." Awa Yezu alobi makambo oyo, Nzambe atomboli ye na Likolo ntango bazalaki kotala ye, mpe lipata moko ezipi ye na miso na bango. Bazalaki kotala se na likolo epai Yezu azalaki kokende, na mbala moko bamoni bato mibale balati bilamba ya mpembe batelemi penepene na bango. —Misala 1:8-10
MOLIMO MOSANTO AYEI LOKOLA YEZU ALAKAKI 40
"Bongo nakosenga Tata, mpe ye akopesa bino Mosalisi mosusu, mpo azala na bino seko. Ye azali Molimo akolakisa makambo nyonso ya solo. Bato ya mokili bakoki kozwa ye te, mpo bamoni ye te, mpe bayebi ye te. Kasi bino boyebi ye, mpo azalaka na bino, mpe azali na kati ya mitema na bino. Nakotika bino lokola bana etike te; nakozonga epai na bino." —Yoane 14:16-18
Ntango mokolo ya Pantekote ekomaki, bandimi nyonso basanganaki esika moko. Na mbala moko makelele euti na likolo ezalaki lokola mopepe makasi, etondisi ndako mobimba esika bango bafandaki....Bango nyonso batondi na Molimo Mosanto mpe babandi koloba na minoko mosusu lokola Molimo azalaki kolobisa bango. —Misala 2:1-4
"Nzambe asekwisi Yezu oyo ngai nazali koloba na bino, mpe biso nyonso tomonaki makambo wana. Nzambe apesi ye lokumu na bokonzi mpe azwi Molimo Mosanto oyo Tata alakaki mpe asopeli biso yango. Wana ezali makambo bino bozali komona mpe koyoka lelo." —Misala 2:32, 33
NA NTANGO OYO YEZU AKOTELI
41
MOTEMA NA BANDIMI MPO AFANDI
"Bokangana na ngai, lokola ngai mpe nakangani na bino. Etape moko te ekoki kobota mbuma yango moko, soki ekangani na nzete ya vino te. Bino mpe ndenge moko, bokoki kosala eloko te soki bokangani na ngai te. Ngai nazali lokola nzete ya vino, bino bozali bitape. Moto oyo akangani na ngai, lokola ngai nakangani na ye, akobota mbuma mingi. Mpo, soki ngai nazali na bino te, bokoki kosala ata eloko moko te." —Yoane 15:4, 5
Bongo ngai Polo nazali lisusu na bomoi te. Kasi ezali Kristo moto azali na bomoi na kati ya nzoto na ngai. Bomoi oyo nazali na yango sikoyo ezali mpo nandimeli Mwana ya Nzambe oyo alingaka ngai mpe amipesaki mpo na ngai. —Galatia 2:20
Bato oyo balandaka nzela ya bomoto bakoki kosepelisa Nzambe te. Nzokande bino, bolandaka nzela ya bomoto te, kasi oyo ya Molimo, mpo Molimo ya Nzambe akotela bino na mitema. Mpa moto oyo azangi Molimo ya Kristo, azali moto na ye te. —Roma 8:8b, 9
NZAMBE AKUMISI YEZU 42
Biso tozalaki na esika wana ntango Tata Nzambe oyo azali na lokumu nyonso akumisaki ye mpe atindelaki ye mongongo ya lokumu. Alobi: "Oyo azali Mwana na ngai ya bolingo; nazali na esengo mingi mpo na ye." Biso moko toyokaki mongongo oyo eutaki na Likolo ntango tozalaki elongo na ye na ngomba ya bosanto. —2 Piere 1:17, 18
Namoni lokola mwana ya moto atelemi na kati na yango, alati nzambala na mokaba moko ya or na ntolo na ye. Nsuki na ye ezali ya mpembe lokola bapwale ya meme, eleki mpembe makasi lokola neze; miso na ye ezali kongenga lokola móto. Makolo na ye ezalaki kongenga lokola ebende ya ntalo oyo batumbi na móto makasi mpo mbindo nyonso elongwa. Mpe mongongo na ye ezali koyokama lokola makelele ya mai nyonso ya ebale. Asimbi minzoto nsambo na loboko na ye ya mobali, mpe mbeli moko ya mino bipai nyonso mibale ezali kobima na monoko na ye. Elongi na ye ezali kongenga lokola moi makasi ya midi. Ntango namoni ye, nakwei na makolo na ye lokola moto akufi. —Koyebisa Sekele 1:13-17a
YEZU AYELI MALOBA NA BAEKELEZIA 43
Mabe moko namonaka epai na bino, yango oyo: Bolingaka ngai lisusu te lokola na ebandeli. Bokanisa naino ndenge bozalaki liboso ya kokweya; bobongola mitema na bino, bongo bokokisa misala lokola bozalaki kosala kala.—Koyebisa Sekele 2:4b-5a
"Bobanga te mpo na mpasi oyo ezali kozela bino. ...Bondima na motema moko tee na liwa. Soki bongo bokolonga mpe nakopesa bino bomoi." —Koyebisa Sekele 2:10
Baoyo bakolonga, bakolata bilamba ya mpembe ya ndenge wana. Nakolongola bankombo na bango na buku ya bomoi ata moke te. Na miso ya Tata na ngai...nakondima ete bazali bato na ngai. —Kayebisa Sekele 3:5
"Ata bozali na makasi mingi te, kasi botosaki maloba na ngai mpe bowanganaki ngai te. Bongo nafungoli ndako liboso na bino oyo moto moko akoki kokanga yango te." —Koyebisa Sekele 3:8b
Kasi bozali mwa móto moke, elakisi ete móto mpenza te mpe malili mpenza te; yango wana nalingi kosanza bino. —Koyebisa Sekele 3:16
MAKAMBO YEZU AZALI KOSALA LELO 44
Nzokande Kristo apesaki bobele likabo moko mpo na kolongola masumu libela. Nsima akei kofanda na loboko ya mobali ya Nzambe. —Baebreo 10:12
Tozali na Nganga-Nzambe monene oyo asili kokoma tee na Lilolo, ye nde Yesu Mwana ya Nzambe. Bongo tosengeli kosimba bondimi na biso makasi mpenza. Nganga-Nzambe na biso ya monene ayokaka mpasi elongo na biso soki tozangi makasi. Mpo Satana amekaki ye na ndenge nyonso lokola amekaka biso mpe, kasi akweyaki na masumu te. Yango wana, tokende liboso ya Kiti ya Bokonzi ya Nzambe na molende nyonso, esika bazwaka bolamu. —Baebreo 4:14-16a
Yango wana akoki kobikisa libela baoyo bapusanaka penepene na Nzambe na nguya na ye, mpamba te akoumela seko mpo abondela Nzambe mpo na bango. —Baebreo 7:25
Nzambe ye moko alobaki ete: "Nakotika yo ata moke te; nakobosana yo soki moko te." —Baebreo 13:5b
Yezu Kristo azalaki se ndenge moko lobi, lelo mpe seko. —Baebreo 13:8
YEZU ALAKI ETE AKOJONGA 45
Nakoya lisusu kokamata bino .... —Yoane 14:3b
Mpamba te...mongongo ya mokonzi...ayokana...bongo ye moko Mokonzi akouta na Likolo mpe akokita awa na nse. Bato bakufa oyo bandimelaki ye bakosekwa liboso. Na nsima biso bato tokozala na bomoi na mokolo wana, Nzambe akomatisa biso na mapata elongo na bango mpo tokutana na Mokonzi na kati ya likolo. Boye tokozala elongo na Mokonzi Yezu seko. —1 Tesalonika 4:16, 17
"Etikali moke Mwana ya Moto akoya na lokumu ya Tata na ye nzela moko na baanzelu na ye. Bongo akofuta moto na moto na ndenge ya mosala na ye. Mpo Mwana ya Moto akoya ndenge nkake ebimaka na likolo mpe engengisaka banda na este tee na weste. Bongo elembo ya Mwana ya Moto ekomonana na likolo; na ntango wana bato ya bikolo nyonso ya mokili bakolela, mpe bakomona Mwana ya Moto azali koya na likolo ya mapata na nguya mpe na lokumu mingi. Kelelo monene ekobeta; akotinda baanzelu basangisa baoyo ye aponi bipai nyonso ya mokili mobimba." —Matayo 16:27; 24:27, 30, 31
YEZU AKOSAMBISA MOKILI 46
"Mokolo wana, bato mingi bakoloba na ngai: Mokonzi, Mokonzi, tosakolaki na nkombo na yo te? Tolongolaki milimo mabe na nkombo na yo te? Tosalaki bikamwiseli na nkombo na yo te? Kasi ngai nakoloba na bango: `Nayebi bino te! Bino bozalaki kosala mabe; bolongwa liboso na ngai!'" —Matayo 7:22, 23
Moto na moto na kati na biso akosamba na miso ya Nzambe mpo na makambo na ye moko. —Roma 14:12b
Kasi lokola moyibi ayaka ntango bazali kozela ye te, ndenge moko mpe mokolo ya Mokonzi Yezu ekoya. Mokolo yango, likolo ekolimwa mpe makelele moko ya nsomo ekoyokana; biloko nyonso ya likolo ekokufa na móto; mokili na biloko na yango nyonso ekomonana lisusu ata moke te. Lokola biloko nyonso ekokufa ndenge wana, boyeba malamu ndenge nini bosengeli kozala. Bozala na bizaleli ya bosanto mpe bomipesa mingi mpenza na Nzambe.... Kasi biso tozali kozela Likolo ya sika mpe nse ya sika oyo Nzambe alakaki bato na ye. Kuna ekozala bobele bosembo. —2 Piere 3:10-13
YEZU AKOTIKALA MOKONZI MIKOLO NYONSO NA SEKO 47
Yango wana, Nzambe akumisi ye koleka, mpe apesi ye bokonzi eleki bokonzi nyonso ya likolo mpe ya awa na nse. Boye mpo na lokumu ya nkombo ya Yezu, baoyo nyonso bazali na Likolo, to awa na nse, to na mboka ya bato bakufa, bafukamela ye. Mpe basakola ete: Yezu Kristo azali Mokonzi mpo na lokumu ya Tata Nzambe. —Filipi 2:9-11
Namononaki lokola ndoto na butu, mpe namonaki lokola mwana na moto koya na mapata na likolo!...Mpe nguya na nkembo na bokonzi epesamaki na ye ete mabota mpe mikili mpe nkota yonso basalela ye, nguya ne ye ezali nguya na lobiko na lobiko .... —Daniel 7:13-14
"Mwana-meme oyo babomaki, ye moto abongi mpo na kozwa nguya, bomengo, mayele, makasi, mpe lokumu nyonso mpenza." —Koyebisa Sekele 5:12b
Mingongo makasi eyokanaki na likolo: "Bokonzi ya mokili mobimba ekomi na maboko ya Mokonzi na biso Nzambe mpe Kristo na ye. Bongo ye akotikala Mokonzi mikolo nyonso seko." —Koyebisa Sekele 11:15b
YEZU ALOBELA YO, "YAKA" 48
Boyoka! Ngai natelemi na monoko ya ndako mpe nazali kobeta yango; soki moto ayoki mongongo na ngai mpe soki afungoli ndako, nakokota na ndako na ye. Bongo biso na ye tokolia esika moko. —Koyebisa Sekele 3:20
Bato mosusu bakanisaka ete Mokonzi Nzambe aumeli mpo na kokokisa makambo ye alakaki, kasi ezali bongo te. Nzokande Nzambe akangaka motema mpo na bino, mpamba te alingi ete ata moto moko te abunga; kasi alingi ete bato nyonso babongola mitema. —2 Piere 3:9
"Boya epai na ngai, bino nyonso oyo bozali komona mpasi mpe bolembi na mokumba, bongo nakopemisa bino. Bozala basaleli na ngai, mpe boyekola mateya na ngai, bongo bokopema: mpo nazali moto ya motema malamu mpe ya boboto. Kosalela ngai ezali mpasi te, mpe mokumba na ngai ezali kilo te." —Matayo 11:28-30
"Moto nyonso Tata akopesa ngai, akoya epai na ngai. Soki ayei epai na ngai, nakobengana ye te." —Yoane 6:37
Lelo oyo ezali mokolo ya kobika. —2 Korinto 6:2b
OSALA NINI NA YEZU?
"Moto oyo akondima Mwana, akozwa bomoi ya seko; oyo akotosa Mwana te, akozwa bomoi ya seko te, kasi Nzambe akoyokela ye nkanda seko." —Yoane 3:36
Nzokande bato mosusu bayambaki ye, mpe bandimaki ye; apesaki bango nzela ya kokoma bana ya Nzambe. —Yoane 1:12
Soki osakolaka na miso ya bato ete Yezu azali Mokonzi, mpe ondimaka na motema ete Nzambe asekwisaki ye, okobika. Mpamba te soki ondimi na nse ya motema, Nzambe akokomisa yo moto ya bosembo na miso na ye; soki osakoli yango na miso ya bato, Nzambe akobikisa yo. —Roma 10:9b, 10
NDENGE OKOKI KOSAMBELA
Nkolo Yesu Kristo,
Natondi yo mpo okufaki likolo na ekuruze mpo na kolongola masumu na ngai. Nayoki mawa mpo na makambo mabe nasi'nasali. Nazwi yo sikoyo kati na motema na ngai mpo na Yo kozala Mobikisi na ngai, mpe ngai nazala mwana na Nzambe. Ngai nandimi yo kopesa ngai nguya moi na moi mpo na kolanda Yo. Nasambeli na nkombo na Yo, Amena.
If you are interested in receiving additional Scripture booklets, write to the publisher in English at the address below or order online:
World Missionary Press, Inc.
P.O. Box 120
New Paris, Indiana 46553-0120 U.S.A.
World Missionary Press Home Page | Go to the Top of This Page


c: text/html

text:
Talá mpe
SOLO na likambo nini? Solo na mituna ya ntina mingi oyo bato bamitunaka. Mbala mosusu yo mpe omitunaka mituna lokola oyo:
Epai wapi okoki kozwa biyano na mituna yango? Soki otuni bato to bakonzi ya mangomba, okozwa biyano ya ndenge na ndenge. Soki okei na bisika oyo batɛkaka mikanda to na bandako oyo babombaka mikanda, okomona mikanda mingi oyo emonisaka ete ezali na biyano na mituna yango. Kasi, mbala mingi biyano yango mpe ezalaka bongolabongola. Biyano mosusu ekoki komonana malamu lelo; kasi nsima ya bambula, emonanaka ete ezalaki malamu te mpe esɛngaka koluka biyano mosusu.
Nzokande, ezali na buku moko oyo ezali na biyano oyo tokoki mpenza kotyela motema. Buku yango elobaka ntango nyonso solo. Na libondeli moko epai ya Nzambe, Yesu Klisto alobaki boye: “Liloba na yo ezali solo.” (Yoane 17:17) Lelo oyo, Liloba yango ebengami Biblia Mosantu. Na bankasa oyo elandi, okomona na mokuse biyano ya polele mpe ya solo oyo Biblia epesi na mituna oyo ezali likoló.
NTINA YA MOTUNA: Tozali na mokili oyo etondi na makambo ya mabe mpe ya kozanga bosembo. Mangomba mingi eteyaka ete bampasi oyo tozali na yango ezali mokano ya Nzambe.
EYANO YA BIBLIA: Nzambe akoki ata moke te kosala likambo ya mabe. Yobo 34:10 elobi boye: “Tiká ete ezala mosika na Nzambe ete asala mabe! Ezala mosika mpe na Oyo-na-Nguya-Nyonso ete azala na lisumu!” Nzambe azali na mokano moko ya malamu mingi mpo na bato. Yango wana Yesu ateyaki biso tóbondelaka ete: “Tata na biso na likoló, tiká . . . bokonzi na yo eya. Tiká mokano na yo esalema, lokola na likoló, ndenge moko mpe na mabelé.” (Matai 6:9, 10) Nzambe amibanzabanzaka mpenza mpo na biso; yango wana asili kosala likambo moko monene mpo mokano na ye ekokisama.—Yoane 3:16.
Talá mpe Genese 1:26-28; Yakobo 1:13; mpe 1 Petelo 5:6, 7.
NTINA YA MOTUNA: Bato mingi mpenza bazali kokufa na bitumba. Moto nyonso asilá kokutana na likambo ya mpasi.
EYANO YA BIBLIA: Nzambe alaki ete akotya kimya na mabelé mobimba. Ntango Bokonzi na ye ekoyangela mokili, bato “bakoyekola etumba lisusu mpe te.” Kutu, “bakotula mipanga na bango ete mizala bitimweli.” (Yisaya 2:4) Nzambe akolongola bampasi mpe makambo nyonso ya kozanga bosembo. Biblia elobi boye: “[Nzambe] akopangwisa mpisoli nyonso na miso na bango, mpe liwa ekozala lisusu te, ná mawa ná koganga ná mpasi ekozala lisusu mpe te. Makambo ya kala [kati na yango, kozanga bosembo mpe bampasi] esili koleka.”—Emoniseli 21:3, 4.
Talá mpe Nzembo 37:10, 11; 46:9; mpe Mika 4:1-4.
NTINA YA MOTUNA: Mangomba mingi eteyaka ete ntango moto akufi, eloko moko kati na ye etikalaka na bomoi. Bato mosusu balobaka ete bakufi bakoki kosala bato ya bomoi mabe; bamosusu mpe balobaka ete Nzambe apesaka bato mabe etumbu ya libela na lifelo ya mɔtɔ.
EYANO YA BIBLIA: Ntango moto akufi, azali lisusu na bomoi te. Mosakoli 9:5 elobi boye: “Bakufi bayebi likambo te.” Lokola bakufi bakoki koyeba, koyoka, to kokanisa te, bakoki mpe te kosala bato ya bomoi mabe to kosalisa bango.—Nzembo 146:3, 4.
Talá mpe Genese 3:19 mpe Mosakoli 9:6, 10.
NTINA YA MOTUNA: Tolingaka kozala na bomoi mpe kosepela na bomoi elongo na bandeko mpe baninga na biso. Yango wana tozalaka na mposa ya komona lisusu bandeko mpe baninga na biso oyo bakufá.
EYANO YA BIBLIA: Bato mingi oyo bakufá bakosekwa. Yesu alakaki ete “baoyo nyonso bazali na kati ya malita ya kokanisama . . . bakobima.” (Yoane 5:28, 29) Ndenge Nzambe akanaki yango na ebandeli, bato oyo bakosekwa bakozwa libaku ya kozala na bomoi na paladiso awa na mabelé. (Luka 23:43) Na ntango yango, bato ya botosi bakozala nzoto kolɔngɔnɔ mpe bakozala na bomoi ya seko. Biblia elobi boye: “Bayengebene bakosangola mokili mpe bakofanda wana libela.”—Nzembo 37:29.
Talá mpe Yobo 14:14, 15; Luka 7:11-17; mpe Misala 24:15.
NTINA YA MOTUNA: Bato ya mangomba nyonso babondelaka. Kasi, mingi bamonaka ete Nzambe ayokaka mabondeli na bango te.
EYANO YA BIBLIA: Yesu ateyaki biso ete tóboya kozongelaka kaka maloba moko na mabondeli na biso. Alobaki boye: “Ntango yo ozali kobondela, kolobaka makambo kaka moko wana te mbala na mbala.” (Matai 6:7) Soki tolingi ete Nzambe ayokaka mabondeli na biso, tosengeli kobondelaka na ndenge oyo ye alingi. Mpo na yango, tosengeli koyeba mokano na ye mpe kosɛnga makambo oyo eyokani na mokano yango. Mokapo ya 1 Yoane 5:14 elobi boye: “Ezala eloko nini biso tokosɛnga na boyokani na mokano [ya Nzambe], akoyoka biso.”
Talá mpe Nzembo 65:2; Yoane 14:6, 14; mpe 1 Yoane 3:22.
NTINA YA MOTUNA: Bato mingi bakanisaka ete mbongo, lokumu, to kitoko epesaka esengo. Yango wana, balukaka makambo yango; kasi, bamonaka ete ememelaka bango esengo te.
EYANO YA BIBLIA: Yesu ayebisaki sɛkɛlɛ mpo na kozala na bomoi ya esengo ntango alobaki boye: “Esengo na baoyo bayebi bobola na bango ya elimo.” (Matai 5:3) Tokozala na esengo ya solosolo kaka soki tokokisi mposa na biso oyo eleki ntina—koyeba solo na ntina na Nzambe mpe mokano na ye mpo na biso. Solo yango ezali na Biblia. Koyeba solo yango ekoki kosalisa biso tóyeba makambo oyo ezali mpenza na ntina mpe oyo ezangi ntina. Soki totiki ete solo ya Biblia etambwisa bikateli na biso mpe makambo mosusu oyo tozali kosala, bomoi na biso ekozala mpenza na ntina.—Luka 11:28.
Talá mpe Masese 3:5, 6, 13-18 mpe 1 Timote 6:9, 10.
Totaleli kaka na mokuse biyano ya Biblia na mituna motoba. Olingi koyeba makambo mosusu? Soki ozali na kati ya bato oyo “bayebi bobola na bango ya elimo,” na ntembe te okolinga koyeba yango. Mbala mosusu okoki komituna mpe mituna oyo: ‘Soki Nzambe amibanzabanzaka mpenza mpo na biso, mpo na nini atiki ete mabe mpe bampasi ezala tii lelo? Nakoki kosala nini mpo libota na ngai ezala na esengo?’ Biblia epesi biyano ya malamu na mituna yango mpe na mituna mingi mosusu.
Nzokande, lelo oyo bato mingi bakakatanaka kotánga Biblia. Bamonaka ete ezali buku moko monene oyo, na bantango mosusu, ezalaka mpasi mpo na kokanga ntina na yango. Okosepela kozwa lisalisi mpo na koyeba biyano ya Biblia? Batatoli ya Yehova bakoki kosalisa yo.
Ya liboso, bakoki kopesa yo buku Biblia eteyaka mpenza nini? oyo esalemi mpo na kosalisa bato oyo bazalaka na ntango mingi te báyeba biyano ya polele oyo Biblia epesi na mituna ya ntina mingi. Ya mibale, bakoki koyekola na yo Biblia na ndako. Motatoli moko akoki koyaka pɔsɔ na pɔsɔ na ndako na yo to na esika mosusu oyo ebongi mpe koyekolaka na yo Biblia ofele. Na mokili mobimba, bamilio ya bato bazali koyekola Biblia ndenge yango. Mingi kati na bango balobaka ete: “Sikoyo, namoni solo.”
Ezali na eloko mosusu te ya motuya oyo eleki solo ya Biblia. Mateya ya Biblia elongolaka na boombo ya biyambayamba, na mobulungano, mpe na bibangabanga. Epesaka elikya, ntina, mpe esengo na bomoi. Yesu alobaki boye: “Bokoyeba solo, mpe solo ekopesa bino bonsomi.”—Yoane 8:32.

robotstxt: allowed

filter: keep


text:
Yoane Kalvin
Yoane Kalvin tǒ Jean Calvin na lifalansé, nkómbó ya yě ya sɔ̂lɔ́ ndé Jehan Cauvin (Abotamá na Noyon, Picardie na esé ya Falansia mokɔlɔ mwa zómi sánzá ya sambo mobú mwa 1509 mpé akufá na Geneve na mokɔlɔ mwa ntúkú nsambo sánzá ya mítáno mobú mwa 1564) azalí moto wa mikanda o Falansia, ayékola bwanya bwa bónganga Nzámbe engɛ́bɛ́nɛ́ na bondimi bwa bamisíoni.
Azalí elɔngɔ́ na Martin Luther, Ulrich Zwingli mpé Martin Bucer, mɔ̌kɔ́ ya bato baye bakeli *reforme ya bamisíoni, eye akotómbola na Geneve, na kotɛ́lɛmɛlɛkɛ *Dogmes, *rite mpé misálá mya ekelézia ya bamumpe eye ya Roma, lokóla *nguyá ya pápa mpé ya *concile, ntúbélá libosó lya sángó mpé o matói ma yě mpé *indulgences isúsu eye banganga Nzámbe bazaláká komipɛsɛ.


text:
Reunion.com > Tim Evatt - Jessie Fahje > Sherral Ezell - Patrick Ezelle
Classmates from Sherral Ezell to Patrick Ezelle
Sherral Ezell Sherri Ezell Sherrie Ezell Sherry Ezell Sherryl Ezell Sheryl Ezell Shirley Ezell Shon-sanail Ezell Shuntina Ezell Siegfried Ezell Sierra Ezell Sonja Ezell Sonya Ezell Sophia Ezell Sophie Ezell Spencer Ezell Stacey Ezell Stacie Ezell Stacy Ezell Stan Ezell Stanley Ezell Stella Ezell Stephanie Ezell Stephanye Ezell Stephen Ezell Steve Ezell Steven Ezell Stevie Ezell Sue Ezell Susan Ezell Suzanna Ezell Suzanne Ezell Suzy Ezell Sydney Ezell Sylvester Ezell Sylvia Ezell Tabby Ezell Tabitha Ezell Tahara Ezell Tamara Ezell Tami Ezell Tamica Ezell Tamika Ezell Tammey Ezell Tammi Ezell Tammie Ezell Tammy Ezell Taneshia Ezell Tanner Ezell Tansel Ezell Tanya Ezell Tara Ezell Tarrell Ezell Tasha Ezell Taundra Ezell Tavaris Ezell Tawona Ezell Taylor Ezell Ted Ezell Teddy Ezell Teena Ezell Tekeia Ezell Teresa Ezell Teressa Ezell Teri Ezell Terrance Ezell Terrell Ezell Terri Ezell Terricka Ezell Terry Ezell Tessa Ezell Thelma Ezell Theodore Ezell Theophilus Ezell Theresa Ezell Therman Ezell Thomas Ezell Thurman Ezell Tiffanie Ezell Tiffany Ezell Tim Ezell Timmy Ezell Timothy Ezell Tina Ezell Toby Ezell Todd Ezell Todrick Ezell Toinette Ezell Tolman Ezell Tom Ezell Tommie Ezell Tommy Ezell Toni Ezell Tonia Ezell Tony Ezell Tonya Ezell Tory Ezell Tracey Ezell Traci Ezell Tracie Ezell Tracy Ezell Tramaine Ezell Travis Ezell Tresa Ezell Tressie Ezell Trevor Ezell Trey Ezell Trish Ezell Trisha Ezell Troy Ezell Trudy Ezell Tucker Ezell Tyler Ezell Tyson Ezell Valarie Ezell Valerie Ezell Van Ezell Vance Ezell Vanessa Ezell Velma Ezell Vernice Ezell Vernon Ezell Veronica Ezell Vicki Ezell Vickie Ezell Vicky Ezell Victor Ezell Victoria Ezell Viola Ezell Virgie Ezell Virginia Ezell Vivian Ezell Vonda Ezell Wade Ezell Walter Ezell Wanda Ezell Wanta Ezell Warren Ezell Wayman Ezell Wayne Ezell Wendell Ezell Wendi Ezell Wendy Ezell Wesley Ezell Whitney Ezell Wilbert Ezell Wiley Ezell Will Ezell William Ezell Willie Ezell Willo Ezell Wilma Ezell Wilson Ezell Windell Ezell Windy Ezell Winfield Ezell Winston Ezell Winter Ezell Wyatt Ezell Wyman Ezell Xavier Ezell Yolanda Ezell Yolonda Ezell Yvette Ezell Yvonne Ezell Zach Ezell Zachariah Ezell Zachary Ezell Zella Ezell Zenaida Ezell Kenny Ezell Ii James Ezell Jr Deborah Ezell-gray Amanda Ezell-jones Alan Ezelle Andrew Ezelle Angelia Ezelle Angie Ezelle Anna Ezelle Annetta Ezelle April Ezelle Barbara Ezelle Beatrice Ezelle Betty Ezelle Billy Ezelle Brian Ezelle Brittany Ezelle Carla Ezelle Carol Ezelle Caroline Ezelle Charles Ezelle Charlie Ezelle Charlotte Ezelle Cheryl Ezelle Chris Ezelle Christina Ezelle Christine Ezelle Christopher Ezelle Christy Ezelle Clifford Ezelle Cory Ezelle Dale Ezelle Dana Ezelle Daniel Ezelle Danielle Ezelle Danny Ezelle Dave Ezelle David Ezelle Dawn Ezelle Deborah Ezelle Debra Ezelle Diana Ezelle Donald Ezelle Donna Ezelle Elizabeth Ezelle Fay Ezelle Gail Ezelle Gerald Ezelle Glenn Ezelle Gregory Ezelle Heather Ezelle Jack Ezelle James Ezelle Jay Ezelle Jeff Ezelle Jen Ezelle Jennifer Ezelle Jennings Ezelle Jerry Ezelle Jessica Ezelle Jill Ezelle Jo Ezelle Joe Ezelle John Ezelle Jon Ezelle Juanita Ezelle Judy Ezelle Kathy Ezelle Ken Ezelle Leslie Ezelle Linda Ezelle Luther Ezelle Lynn Ezelle Mary Ezelle Michael Ezelle Michelle Ezelle Mike Ezelle Myrna Ezelle Patrick Ezelle


text:
Útá Wikipedia.
Kanadá ezalí esé o ntéi ya Ameríka ya Nola. Mbóka-mokonzi ezalí Ottawa. Mani ya Kanadá ezalí mani ya Ingɛlɛ́tɛlɛ. Lifalansé mpé lingɛlɛsi mazalí nkótá ya Letá mpé lifalansé, lingɛlɛsi, lindiani (baindiani 370 000) mpé linuit (Bainuit 27 000) ezalí lokótá ya bato ba Kanadá.
[kokoma] Mambí ma nsé
Kanadá ezalí esé na ntáká elekí monɛ́nɛ ya míbalé o Mabelé, nsima ya Rusia. Mpé ezalí na libóngo lilekí molaí na mabóngo o mbú Pasifíki, Artíki, mpé Atlantíki.
Bato sɔ́kí milioni 30 bavándaka o esé Kanadá o káti ya bituka (provinces) zómi mpé territoires mísáto.
Bingumba binɛ́nɛ zómi na mísáto bizalí :


text:
NSANGO OYO ETALI BATO YA MOKILI MOBIMBA
Mangomba ya lokuta ezali nini? Makambo mabe oyo bato bazali kosala na nkombo ya mangomba etungisaka yo? Oyokaka mabe ndenge bato oyo balobaka ete basalelaka Nzambe bazali kobunda bitumba, koboma bato na nko, mpe kosala makambo mosusu ya mabe? Mpo na nini ezali komonana ete mangomba nde ezali kobimisa mikakatano mingi?
Ezali mangomba nyonso te nde ebimisaka mikakatano yango, kasi mangomba ya lokuta. Yesu Klisto, moto oyo bato mingi bapesaka limemya na makambo ya losambo, amonisaki ete mangomba ya lokuta etindaka bato básala mabe se ndenge ‘nzete oyo epɔlá ebotaka mbuma oyo ezangá ntina.’ (Matai 7:15-17) Mbuma nini mangomba ya lokuta ebotaka?
EMIKƆTISAKA NA BITUMBA MPE NA MAKAMBO YA POLITIKI: Zulunalo moko (Asiaweek) elobi ete: “Na Azia mpe na bisika mosusu, bakonzi ya mangomba oyo bazali na lokoso ya bokonzi bayebi ete bato balingaka makambo ya Nzambe, yango wana bakosaka bango mpo na kokokisa mikano na bango.” Na bongo, zulunalo yango ekebisi boye: “Etikali moke mobulu monene ebima na mokili.” Na États-Unis, mokonzi ya lingomba moko, oyo ayebani mingi alobaki boye: “Esengeli koboma bato oyo babomaka bato na nko mpo bátika koboma bato.” Mpo na kosilisa likambo yango, apesaki likanisi oyo: “Bóboma bango nyonso na nkombo ya Nkolo.” Nzokande, Biblia elobi boye: “Soki moto azali koloba ete: ‘Nalingaka Nzambe,’ nzokande azali koyina ndeko na ye, azali moto ya lokuta.” (1 Yoane 4:20) Kutu, Yesu alobaki ete: “Bókoba kolinga banguna na bino.” (Matai 5:44) Oyebi mangomba boni oyo bandimi na yango bakɔtaka na bitumba?
ETEYAKA MATEYA YA LOKUTA: Mangomba mingi eteyaka ete molimo to elimo ezali eloko moko oyo emonanaka te, oyo ezalaka na kati ya nzoto ya moto, mpe ekufaka te ata soki moto akufi. Liteya wana esalaka ete bakonzi ya mangomba yango bályelaka bandimi na bango, na ndakisa basɛngaka bango mbongo mpo básambela mpo na milimo ya bawa. Nzokande, mateya ya Biblia ekeseni mpenza na liteya wana. ‘Molimo oyo asali lisumu, ye akokufa.’ (Ezekiele 18:4) “Bato na bomoi bayebi ete bakokufa; nde bakufi bayebi likambo te.” (Mosakoli 9:5) Yesu ateyaki ete bato oyo bakufá bakosekwa. Lisekwa yango elingaki kozala na ntina te soki bato bázalaka na molimo oyo etikalaka na bomoi nsima ya liwa. (Yoane 11:11-25) Lingomba na yo eteyaka ete molimo ekufaka te?
ETIKAKA BATO BÁSALA PITE MPE EKOBO: Na mikili mosusu ya Mpoto, mangomba endimaka ete mibali oyo basangisaka nzoto na mibali to basi oyo basangisaka nzoto na basi bákóma basango, mpe mangomba yango esɛngaka Leta endima mabala ya bato ya ndenge wana. Ata mangomba oyo emonaka ete pite to ekobo ezali mabe, esalaki bakonzi na bango eloko moko te ntango babebisaki bana mike. Kasi, Biblia eteyaka nini na likambo ya pite to ekobo? Biblia elobi polele ete: “Bómikosa te. Bato ya pite, mpe basambeli ya bikeko, mpe bato ya ekobo, mpe mibali oyo bazwamá mpo na kosangisaka nzoto na ndenge oyo ebongisamá te, mpe mibali oyo balalaka na mibali . . . bakozwa libula ya bokonzi ya Nzambe te.” (1 Bakolinti 6:9, 10) Oyebi mangomba oyo etikaka bato básala pite to ekobo?
Nini ekokómela mangomba oyo ebotaka mbuma oyo epɔlá? Yesu alobaki boye: “Nzete nyonso oyo ebotaka mbuma ya malamu te ekatamaka mpe ebwakamaka na mɔtɔ.” (Matai 7:19) Ya solo, mangomba ya lokuta ekokatama mpe ekobebisama! Kasi, likambo yango ekosalema ndenge nini mpe ntango nini? Emonaneli moko oyo ezali na Biblia na mokanda ya Emoniseli mokapo 17, mpe 18, epesi eyano.
Mangomba ya lokuta ezali na bokonzi “likoló ya bakonzi ya mabelé”
“Bóbima na kati na ye, bato ya ekólo na ngai”
Salá lokola ozali mpenza komona emonaneli yango: Mwasi moko ya ndumba afandi na mokɔngɔ ya nyama moko ya nsɔmɔ. Nyama yango ezali na mitó nsambo mpe na maseke zomi. (Emoniseli 17:1-4) Mwasi yango nani? Azali na bokonzi “likoló ya bakonzi ya mabelé.” Alati bilamba ya motane-moindo, azali kosalela mpaka-ya-malasi, mpe azali na bozwi mingi mpenza. Lisusu, azali ‘kobungisa bikólo nyonso nzela’ na misala na ye ya bilimo mabe. (Emoniseli 17:18; 18:12, 13, 23) Biblia esalisi biso tóyeba ete mwasi yango ya ndumba ezali lisangá ya mangomba na mokili mobimba. Mwasi yango ezali lingomba moko te, kasi mangomba nyonso oyo ebotaka mbuma oyo epɔlá.
Nyama oyo mwasi yango ya ndumba afandeli ezali komonisa biyangeli ya politiki na mokili mobimba.* (Emoniseli 17:10-13) Lokola mwasi yango afandi na mokɔngɔ ya nyama yango, yango emonisi ete mangomba ya lokuta elukaka kotinda biyangeli yango ezwa bikateli oyo mangomba yango elingi mpe elukaka kotambwisa biyangeli yango.
Kasi, mosika te, likambo moko ya nsɔmɔ ekosalema. “Maseke zomi oyo omonaki, ná nyama mabe, bango bakoyina mwasi wana ya ndumba mpe bakopanza ye mpe bakotika ye bolumbu, mpe bakolya misuni na ye mpe bakozikisa ye na mɔtɔ nyɛɛ.” (Emoniseli 17:16) Na mbala moko, biyangeli ya politiki na mokili mobimba ekobalukela mangomba ya lokuta mpe ekoboma yango nyonso! Eloko nini ekotinda biyangeli yango esala bongo? Mokanda ya Emoniseli epesi eyano ete: “Nzambe atye yango na mitema na bango mpo na kokokisa likanisi na ye.” (Emoniseli 17:17) Nzambe akosambisa mangomba ya lokuta mpo na mabe monene oyo bazali kosala na nkombo na ye. Na bosembo mpenza, akosalela biyangeli ya politiki oyo esalaki boninga na mangomba ya lokuta mpo eboma yango.
Osengeli kosala nini mpo okufa te ntango mangomba nyonso ya lokuta ekobomama? Momemi-nsango ya Nzambe alendisi ete: “Bóbima na kati na ye, bato ya ekólo na ngai.” (Emoniseli 18:4) Na ntembe te, oyo nde ntango mpenza ya kobima na mangomba ya lokuta! Kasi, okokende wapi? Osengeli te kokende na ngámbo ya bato oyo baboyaka kondima ete Nzambe azali, mpamba te bango mpe bakobomama. (2 Batesaloniki 1:6-9) Esika ya malamu ya kokima ezali kaka na lingomba ya solo. Ndenge nini okoki koyeba lingomba ya solo?
Wapi mbuma ya malamu oyo lingomba ya solo esengeli kobota?—Matai 7:17.
BALINGANAKA: Bato oyo basambelaka na lingomba ya solo bazali “bato ya mokili te,” loposo to ekólo ekabolaka bango te, mpe ‘balinganaka.’ (Yoane 13:35; 17:16; Misala 10:34, 35) Babomanaka te, bandimaka nde kokufa na esika ya bandeko na bango.—1 Yoane 3:16.
BANDIMAKA MPENZA LILOBA YA NZAMBE: Lingomba ya solo eteyaka “mimeseno” mpe ‘mibeko ya bato’ te, kasi makambo oyo euti na Biblia, Liloba ya Nzambe. (Matai 15:6-9) Mpo na nini? Mpamba te “Makomami nyonso epemami na Nzambe mpe ezali na litomba mpo na koteya, kopamela, kosembola makambo.”—2 Timote 3:16.
BASALISAKA MABOTA EZALA MALAMU MPE BATOSAKA MIBEKO YA NZAMBE: Lingomba ya solo eteyaka mibali ‘bálinga basi na bango lokola nzoto na bango moko,’ esalisaka basi ‘bázala na limemya makasi epai ya mibali na bango,’ mpe eteyaka bana ‘bátosaka baboti na bango.’ (Baefese 5:28, 33; 6:1) Longola yango, baoyo bazali na mikumba ya minene na lingomba yango basengeli kozala na bizaleli malamu mpenza.—1 Timote 3:1-10.
Ezali na lingomba moko oyo bandimi na yango basalaka makambo oyo touti kolobela? Buku moko (Holocaust Politics) oyo ebimaki na mobu 2001 elobi ete: “Soki bato mingi básalelaka makambo oyo Batatoli ya Yehova bateyaka mpe basalaka, mbɛlɛ Banazi babomaki Bayuda te ndenge babomaki bango na Etumba ya Mibale ya mokili mobimba, mpe mbɛlɛ bato ya bikólo ndenge na ndenge bazali kobomana te na mokano ya kosilisana.”
Na bikólo 235, Batatoli ya Yehova bazali kosuka kaka te na koteya mibeko ya Biblia oyo etali bizaleli malamu, kasi bango moko bazali mpenza kotosa yango. Tolendisi yo osɛnga Batatoli ya Yehova básalisa yo oyeba makambo oyo Nzambe azali kosɛnga yo mpo osambela ye na ndenge oyo andimaka. Sikoyo nde ntango ya kosala yango. Kozela te. Nsuka ya mangomba ya lokuta ekómi pene!—Sefania 2:2, 3.
* Mpo na koyeba likambo yango malamumalamu, tángá buku Emoniseli: kokokana na yango monene ebelemi!, ebimisami na Batatoli ya Yehova.


text:
Esálela
Esálela, odinatɛ́lɛ (ordinateur na lokótá ya lifalansé), kompíta (computer o lingɛlɛ́sa tǒ kúmpita mu lungenyi o tshiluba) ezalí masíni ma botángi mpé ya kobómba bikomá biyíké. Esálela ezalí masíni ya kotánga na mobando mazalín bwaya mingi koleka mpɔ na koyeba makambo ndenge yɔnsɔ.
[kokoma] Biténi ya masíni
- emɔ́nisi
- liyémi
- bɔngɔ́ (elektroníki)
- etando-mokonzi
- mayémi
- boléi ya lotilíki
- etángela (mpɔ́ na paláki)
- diski ebómbelo enéne
- mángolá
- mpúku tǒ mpóko
[kokoma] Tála mpé


text:
Deliberation
Fally Ipupa
Echantillon ya bolingo azmak na ngai yo otikeli moninga okeyi... Ata batu bako bongwama azmak, kasi ngubu na mayi okotikala be ngubu.
Yo moto loba ka nga toko kabwana te,
ata pasi, bisengo to kanga motema.
lelo okomi okende otika nga na nani. otiki ba pota na motema nanga bomwana,
[Lyrics from www.EasyLyrics.org]naluki liwa,liwa ebona ngo ngaeee.
Ebele ya ba mbula tovandi nga na yo, mokolo moko azmak
yo obosani manso,
loyenge ya mokili
ezepi yo bongo
yo ozo yoka teeee yo ozo mona teeee
yo ozalaka nde, auteur ya mibeko ya l'amour, yo moko auteur, o viole nde ba lois, ohhh dis cheri, pourquoi vraiment
soki na z'alaki officier mbele na kangisi yo, jugement pe ya mokili oyo, naza na confiance te, ekomaya ko somba, connaissance na familleeeeee, ngai ko familie teoohhh.
Natiki na ngaeeee, mais bolingo eza nanu. Makanisi elobi na boya mais motema ezo koka te. Zongela nga atat butu mo, mo, mokoi . Oooo. Nayebi kokoma yoka nga nkele, na ba nausee!(2fois)
oh azmak zela ata tongo etana bongo okende naz'obanga butu eyinda ba ndoki ba envoute sentiment na nga,lalisa nga pongiya suka, bandoto'asuka, tendresse ya suka,muana suka aliaka nde nini(oy'a yo e!)na lobi muana suka alika nde nini(oy'a yo) aveugle asalaka choix y'elamba te,na mona mingi kasi motema elula se yo,na mona trop kasi motema nango se yo,loboko avant esenga(sentiment motema azmak)na fungoli loboko ata mua nguba ezalite oh,maloba na nga moyibi ata nalobi verite banda nayiba dongo dongo ata misili ebungi ndenge nini na wangana nzambe eh!kaka obele ngani naliaka na nga pe misili te mais kasi ndenge nini na wangana,youda at'abongoli motema loba ba pasola bible poba ndima ye,nga na lingi na nga see yoo revoir cas na nga eh azmak revoir cas na ngai papa na latifa na komi finaliste azmak na bengaka yo cheri chouchou'a motema ata quarante pourcent deliberer moninga,ata naza na nga mayele te mais na zalaka toujours presente,obebisi vie na nga eeh,abe abengani nga aah,matinda atindiki nga aah,alpha a favorise eeh mathieu zongisa nga na carrot na yo ya bolingo revoir cas na ngai azmak eeh,revoir cas na ngai papa n'aziz dominique ooh,nakomi finaliste azmak na bengaka yo cheri chouchou'a motema ata quarante pourcent ooh,deliberer moninga ngo oooh,ata naza na nga kitoko te mais na zalaka toujours presente linga nga lokola warzeline eh,abe abengani nga aah,matinda atindiki nga aah alpha a favorise eeyeeh,ooh azmak zongis
Clip Deliberation
[Lyrics from www.EasyLyrics.org]yo ozalaka nde, auteur ya mibeko ya l'amour, yo moko auteur, o viole nde ba lois, ohhh dis cheri, pourquoi vraiment
soki na z'alaki officier mbele na kangisi yo, jugement pe ya mokili oyo, naza na confiance te, ekomaya ko somba, connaissance na familleeeeee, ngai ko familie teoohhh.
Natiki na ngaeeee, mais bolingo eza nanu. Makanisi elobi na boya mais motema ezo koka te. Zongela nga atat butu mo, mo, mokoi . Oooo. Nayebi kokoma yoka nga nkele, na ba nausee!(2fois)
oh azmak zela ata tongo etana bongo okende naz'obanga butu eyinda ba ndoki ba envoute sentiment na nga,lalisa nga pongiya suka, bandoto'asuka, tendresse ya suka,muana suka aliaka nde nini(oy'a yo e!)na lobi muana suka alika nde nini(oy'a yo) aveugle asalaka choix y'elamba te,na mona mingi kasi motema elula se yo,na mona trop kasi motema nango se yo,loboko avant esenga(sentiment motema azmak)na fungoli loboko ata mua nguba ezalite oh,maloba na nga moyibi ata nalobi verite banda nayiba dongo dongo ata misili ebungi ndenge nini na wangana nzambe eh!kaka obele ngani naliaka na nga pe misili te mais kasi ndenge nini na wangana,youda at'abongoli motema loba ba pasola bible poba ndima ye,nga na lingi na nga see yoo revoir cas na nga eh azmak revoir cas na ngai papa na latifa na komi finaliste azmak na bengaka yo cheri chouchou'a motema ata quarante pourcent deliberer moninga,ata naza na nga mayele te mais na zalaka toujours presente,obebisi vie na nga eeh,abe abengani nga aah,matinda atindiki nga aah,alpha a favorise eeh mathieu zongisa nga na carrot na yo ya bolingo revoir cas na ngai azmak eeh,revoir cas na ngai papa n'aziz dominique ooh,nakomi finaliste azmak na bengaka yo cheri chouchou'a motema ata quarante pourcent ooh,deliberer moninga ngo oooh,ata naza na nga kitoko te mais na zalaka toujours presente linga nga lokola warzeline eh,abe abengani nga aah,matinda atindiki nga aah alpha a favorise eeyeeh,ooh azmak zongis
Clip Deliberation
REGARDER LE CLIP+ de parolesTravelling LoveBicarbonateCadenasAssocieMon AmourArsenal de Belles MelodiesUne MinuteNyokalesseDroit CheminCatafalquea nga na motema na yo ya bolingo, nzambe !!!!!!!! REFRAIN:ponela nga nzela na leka epai ba kotuna ngai yo te yo nd'omemelaki nga fololo lel'otindeli nga matiti . ngayi moto na mesana ba sortie nyonso kaka ngayi na yo,yo mot'olakisa nga bolingo ya solo wuta bomuana,lelo ba feti nyonso na kendeke batunaka nga oye na nani,soki na lobi oboya nga ba boyi kokotisa nga yoka bango:oy'eloko ya nani eh,nani amemeli biso elok'oyo,oyo muasi ya nani eh,nani abungisi muasi oyo nani aye feti singleton alokota ye akota na ye ( REPETION REFRAIN) AAH AAH,ah nzambe aah nzambe sunga ngayeeh,aah nzambe... FIN.


text:
Likémba
Likémba (Na boyíké makémba) lizali etabé ya molaí mpé ya makási, ya kokémba. Lizalí ndímo tɛ́, kasi elíyamaka lokóla kwánga, fufú tǒ mpé mbálá. Esengelí kotɔkisa yangó ná mái, o nsima batúta yango litúmá tǒ tɛ́. Bakokí lisúsu kokálinga yangó na mafúta ma mbíla, nguba tǒ ndiká. Bakoki mpé kolisalela masanga ya makási maye makoki kolángwisa bato.
[kokoma] Tálá mpé
[kokoma] O libándá
- Bokómisi bǎna ya makémba ebelé na ntángo mokɛ́, REAFOR
- Kokóma moto óyo ayángelaka bitabé ya bonzéngá, REAFOR


text:
Zambi nyoso asirasali mabe, akukani na nkembo na Nzambe te; Baroma 3:23
Zambi kufuta na kulamabe azi kukufa, kasi matabisi, Nzambe apisi pamba, azi kubika na mikolo mikolo, sopo na Kristu Yesu Mokonzi na bisu. Baroma 6:23
Zambi pua na neema bino asirazui kubikisa, soko bino andimi; kasi kundima yango azi na bino te, azi matabisi na Nzambe; pua na basala te, boyo motu moko te akuki kusifa ye pinza. Baefeso 2:8-9
Kasi mofutisa yango, kusemama kunakuna, alingaki te kutia mobeli misu na ye pai na lora, kasi ye apikaki panzi na ye, kuluba, Nzambe, oti ngolu pai na ngai, motu mabe. Luka 18:13
Zambi Nzambe alingaki mokili mingi, boyo Ye apisaki Mototo moko Ye abuti, boyo soko motu andimeli Ye, ye akufa na mikolo mikolo te, kulamoko ye atikala na kubika na mikolo mikolo. Zambi Nzambe atumaki Mototo na Ye na mokili zambi na kutia ngwanga pai na mokili te; kasi boyo mokili akuki abiki zambi na Ye. Yoane 3:16-17
Kumika moko te asirasali bino, gudi na oyo azi kusala batu nyoso: kasi Nzambe abungi bino te, Ye atika Jaboro te na kumika bino aliki makasi na bino; kasi sikamoko na kumika yango, Ye asala likula njela na kukima, boyo bino akuki kulika ye. I Bakorinto 10:13
Zambi ngai aibi solosolo, soko kukufa, soko kubika, soko bamalaika, soko batu makasi, soko kula na lelo, soko kula ndeli, soko kula na likolo, soko lula na si, soko kula na si, soko biroko nyoso mosusu Nzambe asirajalisi, bo akuki kulungula bisu te na kulinga na Nzambe, sopo na Kristu Yesu Mokonzi na bisu. Baroma 8:38-39
Zambi sunga na Toli azi Kristu, boyo Ye ati alima batu nyoso na kundimela Ye. Baroma 10:4
Zambi Ye alubi, "Na tangu na kulinga Ngai aokaki yo, Na mikolo na kubikisa, Ngai asalisaki yo": otali, sasaipi azi tangu na kulinga; otali, sasaipi azi mikolo na kubikisa. II Bakorinto 6:2
Ndo soko bo aokaki monoko oyo, ye atubelaki motima na bo, nasima bo alubaki na Petero na bamesaze mosusu, "Bandeko, bisu asala boni?" Nasima Petero alubaki na bo, "Opasi motima, okamati batizimo, bino moko moko na kombo na Yesu Kristu, pua na kulungula kulamabe na bino; nasima bino akamata matabisi na Molimo Bipuru. Basala Na Bamesaze 2:37-38
Bino olati motu na sasaipi, Nzambe asirajalisi motu yango pua na kusala kula alima, pua na kula bipuru na solo menimeni. Baefeso 4:24
Pilamoko azali na Buku, "Motu alima azi te, te, moko te;" Baroma 3:10
Boyo, pilamoko zambi na motu moko kulamabe aingelaki mokili, nasima zambi na kulamabe kukufa akumaki; nasima boyo kukufa akamataki batu nyoso, zambi nyoso asirasali mabe; Baroma 5:12
Zambi, soko bisu azalaki kwanza na makasi te, soko tangu asirakuki, Kristu akufaki pua na batu na kugina Nzambe. Baroma 5:6
Kasi Nzambe azi kumenisa bisu kulinga na Ye pinza, zambi, tangu bisu azalaki kwanza batu mabe, Kristu akufaki pua na bisu. Baroma 5:8
Nasima batu ameni solo Ye azi Mototo makasi na Nzambe zambi na molimo bipuru na Ye, zambi na kulungula na kukufa; mobeli Yesu Kristu Mokonzi na bisu: Baroma 1:4
Kuiba sasaipi Kristu asiralunguli na kukufa, boyo Ye akufi gutu te; kukufa akuki kutikala mokonzi na Ye gutu te. Baroma 6:9
Kuluba, soko yo amenisi na dada na yo Yesu azi Mokonzi na yo, nasima andimi na motima na yo Nzambe asiralunguli Ye na kukufa, yo akamata kubikisa: Baroma 10:9
Zambi, "Soko motu nini abingela kombo na Mokonzi, ye akamata kubikisa. Baroma 10:13
Zambi ngai aibi solosolo, soko kukufa, soko kubika, soko bamalaika, soko batu makasi, soko kula na lelo, soko kula ndeli, soko kula na likolo, soko lula na si, soko kula na si, soko biroko nyoso mosusu Nzambe asirajalisi, bo akuki kulungula bisu te na kulinga na Nzambe, sopo na Kristu Yesu Mokonzi na bisu. Baroma 8:38-39


text:
Nsango Malámu
Nsango Malámu mpé ebêngamaka Nsango Ndámu tǒ Nsango Elámu (mpé Evanjile na ligresi eὐaYYέλιov evangelion = nsango elámu), ezalí nkómbó óyo Yésu yě mɔ̌kɔ́ apɛ́sákí na nsango yě azalákí kotéya.[1]
Bato óyo batángaka mikandá ya Nsango Malámu, bayébí 'te mokandá ya Yoane ekɛsɛní míngi na óyo ya Matié, Marko mpé Luka. Epái na bangó, makambo míngi ezalí kokúkana mpénza. Boye tozalí komítúna mitúna ebelé : kokokana ya boye eútí wápi ? Bato óyo bakomákí yangó basálákí ndéngé níni ? Mpámba tɛ́ esíká mɔ̌kɔ́ tɛ́ bayébísí sɔ́kí mokomi-mokandá azalí náni.
Na ebandeli, bayékólí ya Yézu babandákí kosákola makambo óyo bamɔnákí mpé bayókákí : makámwisi óyo Yésu azalákí kosála, matéya na yě, mpé míngi mpénza ndéngé Yézu akúfákí mpé asékwákí.[2] Na káti ya mangómbá ya bakrísto batéyí ya Nsango Malámu bazalákí, moto na moto abandákí kosakola Nsango Malámu na ndéngé yě azalákí komɔ́na.
Bobɛ́lɛ́ nsima ya mwâ mobú, bakrísto basúsu babandí kokoma masoló yangó na mokandá. Kasi mikandá wâná ezalákí ndéngé mɔ̌kɔ́ tɛ́ : epái mosúsu bazalákí koyébisa míngi misála ya Yésu, epái mosúsu bazalákí kotingama míngi na maloba na yě.
[kokoma] Lisapo
Bato míngi na káti ya baye bayékólá Biblíya bamɔ́ní 'tè Marko azalí moto ya libosó óyo akomákí Nsango Malámu mobimba, pɛnɛpɛnɛ ya bamobú sɔ́kí 65.
Nsango Malámu ya Matié na óyo ya Luka ebimákí pɛnɛpɛnɛ ya bamobú sɔ́kí 85, ezalí kolanda makambo nyɔ́nsɔ́ óyo Marko akomákí. Kasi Matié ayébákí mpé mikanda mosúsu ya matéya ya Yésu ; basúsu bakanisi 'te mikandá wâná eútáká na ntóma Matié óyo bazalákí kobênga mpé Levi.[3] Nzókandé Luka atíyákí moléndé mpɔ̂ na kotúna bato baye bayébaki Yésu, atangákí mpé mikandá mosúsu óyo akutákí na káti ya ba-eklézya [4]
Sango Malamu ya Yoane ebimákí pɛnɛpɛnɛ ya mobú sɔ́kí 90.
[kokoma] Tala mpé
[kokoma] Babúku
- Boyokani ya sika pe banzembo ISBN 9966-40-110-5 SBRDC-ABU, 2000[5]
- Mokanda na Kondimana na Sika na nkolo na biso Yésu Masiya - Njembo ISBN 9966-40-112-1[6]


text:
Messieurs les députés, si vous aimez le Congo, Cessez la trahison
Biso moko tobomi mboka na biso Congo, tokabi yango na bampaya na nzela ya mibeko biso moko tokotisaki na Constitution ya mboka. Nyonso mpo na mbongo. lokola bankoko batekaka mboka na bamindele likolo ya sac ya mungwa. Soki bolingaka Congo ya solo, bino bandeko ba députés, ntango ekoki ya kotala mpasi ya bana mboka, babange, bamama, bana ya basi ya mike oyo bazali konyokwama na ba viol. Bino nde bozali ba responsables na yango. L’histoire vous jugera, vos descendants auront honte de vous si vous ne vous laissez pas interpelés par le destin de ce beau pays, mais humilié.
Autres message similaire:
- Faux refoulé 2eme parties de 10mts dans l’épisode 1et 2 theatre congolais et africain Lisolo yango ezali boyé!!!! Masta moko ya ziana akiti na...
- PIRATAGE EZALI KOBOMA MISALA Baninga na biso mpe na bandeko na biso surtout biso...
- FAUX REFOULER 05 Lisolo ya masta moko akosi ke batindiki yé na mikili....
- FAUX REFOULER prt 4 dans l’épisode 1 et 2 ‘ Lisolo ya masta moko akosi ke batindiki yé na mikili....
- FAUX REFOULER PARTIES 3eme PTS dans l’épisode 1 et 2 Theatre congolais pour vous les congolais qui sont dans les...


text:
Jimi Hendrix
Jimi Hendrix (27-11-1942, 18-09-1970) ezalákí mobɛ́ti likombí ya Etazini. Hendrix ezalí koyébana mpɔ̂ na bokonzi o likambo lya rock and roll.
Hendrix Jimi abótámí o engumba Seattle, mokɔlɔ 27 o sánzá 11, mobú 1942. Akúfí o mokɔlɔ 18, sánzá ya 9, mobú 1970 o Londoni. Nsima bokúmisi o Ingɛlɛ́tɛlɛ, ekómí moyébani o mokili mobimba mpɔ̂ ya koyémba o Monterey Pop Festival. Ezwâmí lokúmu la Mobɛ́ti likombí ya yambo (#1 Greatest Guitarist of all Time) na nkásá ya nsango Rolling Stone. Hendrix ayékolí likombí lotilíki yě-mɛ́i.


text:
Manneken Pis
Manneken Pis elingi koloba « mwana oyo azali kosuba », na indubile ya bato ya Bruxelles. Manneken Pis azalí ekeko ya libende, ayebana na mokili mobimba. Ba moko bakanisaka ke ékeko wana abatelaka Bruxelles, mpe bapaya oyo bayaka ko tala Bruxelles ba zanga kokende kotala Manneken Pis te.
[kokoma] Moláto
-
-
Sánzá ya mítáno 2002
-
En Diablada (Bolivia)
-
-
le 16 Sánzá ya mwambe 2008 en tenue de la Confrérie de l'éléphant rose (nzoku)
-
En carabin du Cercle de Médecine de l'ULB. (mónganga)


text:
Tsho
Fally Ipupa
houn didi obengani nga Tshoooo .Sangisa ba frere na yo bosalela ngayi jeune ekomiosala tour de role mawa na douleur .Bosalela esakola ya mawa motema na nga ekomio vimba souci ya bataillon mobimba oo Dieu na motema na ngayi ya ba fragin .Bolingo ezanga calendrier yeye eyaka na ntango elingi, ata bapesi yo mbuma ata ba tie yo sana okoluka moto ya molongani mais kasi bolingo yango pe eza mingi epa na ngayi lolenge basende na ngo ezo tshuba ngayi oyebi tuna ata nsango ndenge na changer ndenge absence na yo ekomisi ngayi bololo,Pourtoujours yo moko oyebi didi ozali katia motema na ngayi eeeh nani azongisa yo azongisela nga cheri oyo amemaka ngayi na pata didi iiihhh...................fololo nakabela lisusu nani didi mawehhhh Omoni ndenge basekiseki nga omni ndenge baTsholiTsholinga (2 fois) Yo didi yo wana nazomona yo mais ata nazwi fusee na kokoma pene na yo te,regard ya didi nde ekomi ya orphelin ,misu nde ekomi pion ekomio bengana ngayeeehh lokola lilala oyo ba fiba kala esila mayi eeehh. Tsho,Tsho ,Tshoooo ngayi nakeyi na nga(3fois) Est ce que posa na ngayi etikali eeh ata litang
moko ya moke te epayi po awa ngayi posa na yo etondi meke pe nakomi kobanga eehh que yo ozala lisusu ya ngayi te po ba moment inoubliable eleki trop ya ngayi na yo pe ekomi koluka kopikola pe komema ndambo ya motema ya ngo.Tsho,Tsho ,Tshoooooo ngayi na keyi na nga(6fois)


text:
Depression
Depression ezalí elaka ya mawa. Moto moko moko akoki kozala na mawa tango mosusu.
Moto azali na depression soki:
- A zali na mawa tango mingi (kasi a koki kozala na bobongi na butu).
- A lingi bomoi te, mpe a kosepela soki te.
- A koki kotena likambo te.
- A koki kosala makambo, oyo a salaki yambo te.
- A zali na motema moto, mpe a kolingisa.
- A lingi kolia te, mpe a kokoma kokonda (to a koya monene).
- A koki kolala na bokasi, na sima na ngonga mibale, mpe a kolamuka na tango penza.
- A lingi kosiba te.
- A zali na elikia te.
- A kokima bato mosusu.
- A zali na nkanda na bato nyonso.
- A zali na mawa ebele mokolo moko moko mbala mingi na ntongo.
- A lingi koboma nzoto.
Soki o kopangana mpo na bokolongono na mutu na yo, to bokolongono na libota na yo, senga mónganga na yo, a kolakisa yo bilo ya bokolongono ya mutu.